Kemaskini terbaru bagi Mobile Legends: Bang Bang melalui patch 1.6.18 kini diumumkan oleh pihak Moonton melalui saluran YouTube mereka. Kemaskini terbaharu ini akan tiba buat semua pemain pada 21 September ini.

Melalui kemaskini ini, mereka akan melakukan beberapa perubahan pada permainan seperti revamp pada beberapa hero, antaramuka permainan, beberapa perubahan pada hero lain dan selain memperkenalkan hero baru, Floryn!
Antara yang akan tiba melalui kemaskini ialah perkenalan hero baru, Floryn iaitu hero Support yang boleh menyembuhkan pasukan di mana sahaja. Hero ini akan diberikan secara percuma melalui satu acara ulangtahun ke -5 Mobile Legends: Bang Bang yang akan diadakan bermula 9 September hingga 21 September.
Selain itu, hero-hero lama juga akan menerima beberapa revamp, seperti Odette, Lancelot, Hayabusa dan Kagura, yang akan mengubah potret hero, animasi, model dan kesan visual serta perubahan pada skill masing-masing.
Mereka juga mengoptimumkan animasi dan visual pada beberapa skin hero-hero itu.
Moonton juga mengubah rekabentuk antaramuka utama MLBB menjadi lebih interaktif, antaramuka pemilihan hero dan slot acara  yang lebih dioptimumkan. Di samping itu, mereka juga melakukan sedikit perubahan untuk keseimbangan setiap hero, optimasi pada mod arked iaitu Magic Chess dan Brawl.
Sempena ulangtahun Mobile Legends: Bang Bang ke-5, mereka juga akan memberikan satu skin istimewa percuma, bingkai avatar dan banyak lagi, selain hero baru, Floryn yang juga akan diberikan secara percuma.
Nantikan kemaskini terbaru yang akan tiba di Land of Dawn pada 21 September ini.
Sumber: GamingonPhone, Moonton


CD Projekt Red mengumumkan kemaskini terbaru (next-gen) bagi PlayStation 5, Xbox Series dan PC untuk The Witcher 3: Wild Hunt akan dilancarkan pada 14 Disember ini.
Ia diumumkan menerusi akaun rasmi Twitter The Witcher seperti di bawah. CD Projekt Red mengatakan kemaskini ini hanya untuk versi digital terlebih dulu dan pelancaran fizikal hanya akan diumumkan kemudian.

The next-gen update for The Witcher 3: Wild Hunt is coming on December 14th, free for everyone who already owns the game.
 For more details and gameplay reveal, tune in to REDstreams next week on https://t.co/IpFERTohi9. pic.twitter.com/fg3yfGeNih
— The Witcher (@witchergame) November 14, 2022

Kemaskini ini lebih kepada penaiktarafan grafik, prestasi dan teknikal berbanding yang asal.
“Ini termasuklah sokongan ray tracing, pemuatan lebih laju di konsol dan mod-mod lain dimasukkan,” kata mereka dalam satu kenyataan media.
Lebih banyak butiran akan dikongsi dalam penstriman langsung Twitch minggu depan.
Artikel ini diterjemah dari IGN SEA. Artikel asal boleh dibaca DI SINI.


Team17 telah mengumumkan sebuah kemaskini baharu untuk permainan video memasak multi-pemain Overcooked 2 yang akan memperkenalkan kandungan tambahan percuma bertemakan musim panas.
Kandungan tambahan ini diberikan tajuk Sun’s Out Buns Out dan ia memperkenalkan beberapa watak-watak, resepi, dan dapur-dapur baharu. Ia telah dilancarkan di PC dan akan dilancarkan di konsol pada masa akan datang.

Jika anda belum pernah mencuba Overcooked 2, ia kini sedang dijual pada harga promosi RM26.40 sempena jualan musim panas Steam. Pembelian yang amat berbaloi jika anda menyukai permainan multi-pemain seperti ini.
Untuk maklumat lanjut mengenai kemaskini Sun’s Out Buns Out, anda boleh rujuk laman web rasmi Team17.
Ikuti kami di Facebook dan Instagram.
Saksikan kami di YouTube.


Untitled Goose Game akan menerima sebuah kemaskini percuma yang memperkenalkan mod multi-pemain dua orang. Ia akan dilancarkan pada tarikh yang sama dengan versi Steam judul tersebut iaitu pada 23 September ini.
Mod multi-pemain ini membenarkan lagi seorang pemain untuk menyertai anda dalam misi anda untuk memporak-perandakan kehidupan manusia di kawasan perkampungan. Keseluruhan permainan ini boleh dimain secara multi-pemain.

Jika anda sudah memiliki Untitled Goose Game di PC (Epic Games Store), PlayStation 4 (PS4), Xbox One, dan Nintendo Switch, anda akan menerima kemaskini ini secara percuma. Pembeli di Steam akan menerimanya pada hari pelancaran.
Bagi yang anda sudah lama meninggalkan Untitled Goose Game, mungkin kemaskini ini akan membuatkan anda kembali untuk bermain sekurang-kurangnya sekali lagi.
Ikuti kami di Facebook dan Instagram.
Saksikan kami di YouTube.


Sebuah trailer diperlihatkan semasa malam pembukaan Gamescom mengumumkan kemaskini Splitgate Season 0 sudah tiba bermula hari ini membawakan kandungan baru dan mod baru.
Melalui kemaskini itu juga, mereka menambah peta baru iaitu Karman Station, satu Battle Pass dengan 100 peringkat penuh dengan barangan dan matawang untuk diperoleh, kosmetik baru dan mod terbaru iaitu Contamination.
Ia juga membawakan cabaran sepanjang musim yang perlu diselesaikan, di mana ada antaranya adalah percuma dan ada yang eksklusif untuk mereka yang memiliki Battle Pass.

Bagi mod Contamination, ianya tidak asing bagi pemain arena shooter, dan ia adalah mod asimetri pertama Splitgate.
Dua pasukan akan bersaing, dengan salah satu pasukan kecil akan ‘tercemar’ yang mana mereka hanya boleh menggunakan senjata melee. Apabila pihak ‘tercemar’ dapat tewaskan pihak lawan, pemain yang tewas akan hidup semula sebagai ahli pasukan itu, dan akan menjadi lebih tidak seimbang.
Kemaskini Season 0 tiba selepas kejayaan yang tidak disangka di platform konsol, selepas sambutan yang kurang memuaskan di PC. Ia juga kesinambungan daripada berita minggu lalu, di mana versi konsol akan kekal sebagai beta selepas penangguhan yang dibuat di saat-saat akhir.
Artikel ini diterjemah daripada IGN SEA. Untuk artikel penuh sila layari SINI.


Need for Speed Heat merupakan judul terbaru dalam siri permainan video perlumbaan Need for Speed. Ia dilancarkan pada penghujung tahun 2019 dan tujuh bulan selepas pelancarannya, pembangunnya kini bersedia untuk fokus terhadap projek baharu.
Pembangun Need for Speed Heat, Criterion Games, telah mengumumkan bahawa kemaskini seterusnya buat judul tersebut merupakan kemaskini terakhir. Ia boleh dimuat turun bermula pada 9 Jun 2020 dan akan memperkenalkan fungsi crossplay.
Crossplay membenarkan pemain PC, PlayStation 4 (PS4), dan Xbox One untuk bermain bersama-sama. Jika anda mempunyai versi Need for Speed Heat yang berbeza dengan rakan-rakan anda, kini ia tidak lagi menjadi masalah.
Selepas pelancaran kemaskini ini, Criterion Games akan memulakan usaha terhadap membangunkan permainan seterusnya dalam siri Need for Speed.
Sumber: Electronic Arts
Ikuti kami di Facebook dan Instagram.
Saksikan kami di YouTube.


Jarang sekali kita mendengar tentang permainan role-playing game (RPG) di mana 99% permainannya adalah berbual dengan watak-watak lain dan juga diri sendiri. Disco Elysium merupakan permainan video sebegitu dan kini ia boleh dimain oleh hampir sesiapa sahaja.
Kemaskini terbaru Disco Elysium yang bertajuk Working Class Update telah merendahkan spesifikasi minima yang diperlukan oleh komputer PC dan Mac untuk main judul tersebut.
Berikut adalah spesifikasi minima baharu untuk PC yang dinyatakan oleh ZA/UM (pembangun):

OS: Windows 7
CPU: Intel Core 2 Duo
GPU: Grafik kad dengan memori 512MB (serasi bersama DirectX 11)
Ruangan: 20GB

Untuk komputer Mac pula, spesifikasi minima adalah berdasarkan tahun pengeluaran komputer-komputer tersebut:

MacBook Pro: dari pertengahan 2009
MacBook Air: dari pertengahan 2012
iMac: dari penghujung 2009
Mac Pro: dari penghujung 2008
Mac mini: dari 2009

Bagi anda yang mempunyai komputer lama atau laptop berspesifikasi rendah yang ingin mencuba sebuah permainan video PRG yang menarik, penulis mengesyorkan anda untuk cuba Disco Elysium.
Disco Elysium merupakan judul yang sangat menyeronokkan walaupun langsung tidak mempunyai aksi-aksi yang selalunya terdapat dalam permainan RPG. Anda bermain sebagai seorang penyiasat yang perlu menyelesaikan sebuah kes pembunuhan sambil bergelut dengan berpuluh-puluh personaliti yang wujud dalam mindanya.
Pada waktu ini, terdapat sebuah jualan istimewa untuk Disco Elysium dan anda boleh membelinya di Steam pada harga RM48.75. Promosi ini akan berakhir pada 19 Mei ini.
Untuk maklumat lebih lanjut mengenai kemaskini ini, anda boleh rujuk laman Steam Disco Elysium.
Ikuti kami di Facebook dan Instagram.
Saksikan kami di YouTube.


Genshin Impact adalah permainan konsol dan mudah alih yang bergenre pengembaraan aksi di mana anda boleh mengumpul karakter-karakter berlawan dalam dunia diinspirasikan daripada anime.
Terbaru, pembangun, miHoYo mengeluarkan satu ciapan yang perlawanan bersama ketua, Childe bagi tugasan Archon akan menjadi lebih mudah.

Dear Travelers:
 Our developers are planning to make the following fix within the 11/19/2020 update:
Decrease the difficulty of the Childe boss fight in the archon quest “Heart of Glaze.”#GenshinImpact
— Paimon (@GenshinImpact) November 18, 2020

Bagaimanapun dalam ciapan tersebut tidak menyatakan jika terdapat kemaskini terhadap pepijat ataupun penambahbaikan lain. Ada juga pemain yang kurang berpuas hati kerana perlawanan bersama Childe dianggap aspek paling sukar dalam permainan dan seharusnya kekal menjadi satu cabaran.

First the environmental damage and now this? What’s the point of gearing up if everything is made easy anyway? The fight is supposed to be challenging.
Surprised people aren’t complaining about Dvalin more, he’s bugged to hell and back, easily harder than Childe due to the bugs
— Koyes (@DrunkenStallion) November 18, 2020

Pengguna Twitter @DrunkenStallion kurang berpuas hati kerana dirasakan tidak berbaloi mengumpul kelengkapan hanya untuk menamatkan tugasan dengan mudah. Dia juga hairan kenapa tumpuan tidak diberikan kepada Dvalin yang mana perlawanannya mengandungi pepijat dan sukar ditewaskan kerana pepijat tersebut.
MiHoYo tidak memberi maklum balas bagaimana nerf pada Childe diberikan.
Ikuti kami di Facebook, Twitter dan Instagram. Saksikan kami di YouTube.


Riot Games mengumumkan kemas kini yang akan diaplikasikan kepada klien VALORANT bermula 8 September bagi semua rantau.
Kemaskini ini juga akan memperkenalkan beberapa perubahan drastik kepada beberapa ejen VALORANT yang mungkin akan mengubah meta yang sedia ada. Peta Fracture yang dinanti-nantikan oleh peminat VALORANT seantara dunia juga akan dimasukkan ke VALORANT bersama kemas kini 3.05.

Perubahan kemaskini 3.05
Pemain bertahap Immortal kini dikategorikan mengikut Immortal 1, 2 dan 3 seperti dahulu kala.
Namun, pemain-pemain ini masih dapat melihat kedudukan mereka di papan tetangga (leaderboard) serantau. Competitive Queue juga sudah dikemas kini seperti berikut:

Diamond 1 ke Immortal 1
Diamond 2 ke Immortal 2
Diamond 3 ke Immortal 3

Sebelum ini, pemain bertahap Immortal hanya boleh bertemu pemain tahap Radiant. Perubahan ini memastikan agar pemain yang berada di tahap Diamond 1 tidak akan bertemu pemain yang bertahap Immortal 3.
Beberapa ejen Valorant juga menerima perubahan dalam kemas kini ini. Berikut adalah perubahan yang bakal diperkenalkan:
Raze
Boom Bot (C)

Damage (?)  maksimum dikurangkan 125 -> 80
Damage minimum dikurangkan 50 -> 30
Kos dikurangkan 400 -> 300

Killjoy
Turret (E)

Kesan ‘slow’ peluru berkurang dari 72.5% -> 29.5% (84.31% Penurunan)

Breach
Aftershock (C) kini memberi kesan kepada:

Killjoy Alarm Bot
Killjoy Nanoswarm
Killjoy Lockdown
Cypher Tripwire
Reyna Leer
Sage Barrier Orb
Sova Recon Bolt
KAY/O Zero/Point

Brimstone
Orbital Strike (X) kini memberi kesan kepada:

Killjoy Nanoswarm
Cypher Trapwire
Sage Barrier Orb
KAY/O Zero/Point

Sova
Hunter’s Fury (X) kini memberi kesan kepada:

Killjoy Nanoswarm
Cypher Trapwire
Sage Barrier Orb
Sova Recon Bolt
KAY/O Zero/Point

Selain itu, sistem Battle Pass juga menerima perubahan kecil yang akan membantu pemain melengkapkan Battle Pass mereka dengan cekap.
Pemain yang menaik taraf ke Battle Pass berbayar kini akan mendapat Bonus XP 3% ke arah peningkatan tahap.
Walaubagaimanapun, peningkatan XP tidak diaplikasikan untuk Daily Mission atau Weekly Mission.
VALORANT juga menerima penambahbaikkan terhadap sistem pengesanan AFK dalam mod Casual serta perubahan terhadap sistem rangkaian untuk permainan yang lebih stabil.


Valorant menerima kemas kini 3.06 hari ini bersaiz 1.4GB yang sudah boleh dimuat turun. Pelbagai peta serta Agent menerima perubahan drastik kali ini yang mampu menggoncang meta yang sedia ada. Namun, perubahan yang diimplementasi ini juga memberikan sedikit ruang dan peluang untuk pemain membangunkan strategi baru disebalik Agent-Agent ini.
Peta
Antara perubahan yang paling ketara yang dapat dilihat ialah ‘Radianite Box’ di sekitar tapak bom yang sudah diubah menjadi kotak besi yang tidak boleh ditembusi peluru senjata.

Kotak-kotak yang berwarna hijau ini mampu ditembusi (wallbang) oleh sesetengah senjata seperti Vandal dan Odin dan akan memberikan damage penuh kepada musuh. Disebabkan ini, tapak bom menjadi kurang selamat dan memberi tahap cabaran yang tinggi kepada pihak Attackers untuk memasang Spike.
Perubahan Agent
Beberapa Agent menerima perubahan agar menjadikan mereka lebih relevan untuk digunakan dalam meta terkini. Berikut antara perubahan yang diperkenalkan:
Skye

Guiding Light (E)
Masa meyimpan setelah mengguna atau melengkungkan projektil Guiding Light ditingkatkan ke 5 .75
Jarak masa antara pengaktifan dan sebelum projektil meletup ditingkatkan 0.25 -> 0.3
Seekers (X)
Kos ditingkatkan 6 -> 7
KAY/O

FLASH / drive (Q)
Tempoh telegraf berkurang dari 0.5s -> 0.3s
Tempoh telegraf dikurangkan pada Klik Kanan dari 1s ->  0.3s
Audio yang terpasang pada projektil dalam penerbangan sudah dimansuhkan
NULL / cmd (X)
Tidak dinyahaktifkan setelah ditewaskan
Jett

Cloudburst (C)
Jumlah dikurangkan 3 -> 2
Bladestorm (X)
Klik kanan / Alternate Fire tidak lagi mengisi semula kunai Jett
Perubahan yang diterima oleh Agent-Agent ini sama sekali mengubah corak permainan yang dilihat kebelakangan ini. Sebagai contoh, pemain Jett yang berkemahiran tinggi seringkali dilihat menggunakan klik kanan atau alternate fire sewaktu melawan sejumlah musuh ketika Ultimate nya diaktifkan. Kini, siling kemahiran Jett ditingkatkan kerana pemain perlu menumpaskan musuh menggunakan klik kiri yang perlu dibidik di kepala musuh untuk dikembalikan kunainya.
Manakala, Skye yang sebelum ini mampu berlawan 1v1 dengan musuh selepas menggunakan Guiding Light nya mungkin akan mengalami sedikit cabaran setelah perubahan ini diterapkan.
KAY/O pula menjadi lebih relevan sebagai watak Initator kerana kebolehan beliau untuk menjamin ruang kepada pasukan dengan kebolehan flash yang lebih fleksibel. Kebolehan Ultimatenya juga akan membuka ruang untuk pasukannya masuk ke tapak bom dengan lebih selamat walaupun jika KAY/O sudah ditumpaskan.
Perubahan drastik ini adalah harus untuk memastikan meta permainan sentiasa segar dan tidak ‘basi’ setelah begitu lama tanpa perubahan.


Pengurus pasukan Orange Esports, Raz Ellysa Razali, atau lebih dikenali sebagai Alice menyatakan bahawa kemasukan Valenz dan Garry sememangnya membantu meningkatkan prestasi pasukan Orange Esports.
“Pada minggu awal MPL musim ke-9, kami tahu kami perlu berusaha lebih keras untuk cuba memenangi beberapa game walaupun ada banyak kekurangan yang memang sudah dijangka dalam pasukan.
“Sekiranya rezeki tidak menyebelahi kami atau kami perlu menghadapi losestreak, sekurang-kurangnya kami sudah ada persediaan mental dan meneruskan pelan seterusnya.
“Kemasukan Garyy dan Valenz sedikit lambat kerana mereka berdua perlu menghabiskan peperiksaan SPM terlebih dahulu,” katanya ketika dihubungi oleh MyGameOn.
Alice juga mengatakan bahawa dia tidak pernah meletakkan harapan yang tinggi untuk MPL musim ini kerana kebanyakan pemain Orange Esports pada musim ini baru pertama kali menyertai liga profesional ini.
“Bagi pihak pengurusan Orange Esports, melayakan diri ke pusingan playoff pun sudah mencapai sasaran kami,” katanya.
Dia juga sangat gembira dan berbangga dengan pemain Orange Esports kerana ini adalah kali pertama pasukan Orange Esports menjejakkan kaki ke pentas akhir MPL.
“Saya berbangga dengan kesemua pemain saya. Meskipun kami banyak pemain baru dan kurang pengalaman tetapi kami berjaya buktikan dengan usaha dan semangat tidak pernah putus, kami mampu berikan saingan yang hebat kepada pasukan lain,” katanya.
Orange Esports berjaya mengejutkan orang ramai selepas menjadi naib juara di MPL musim ke-9 sekaligus menempah tiket ke Piala Asia Tenggara MLBB (MSC_ 2022 yang akan berlangsung di Kuala Lumpur, Malaysia.


Pasangan kembar berusia 17 tahun,  Made Bagus Prabaswara (Luxxy) dan Made Bagas Pramudita (Zuxxy) tercalon dalam kategori Pemain E-Sukan Mudah Alih Tahun Ini atau Esports Mobile Player of The Year sempena acara pengiktirafan, Esports Awards.

The finalists for the Esports Mobile Player of the Year award are:
 Peng ‘Fly’ Yunfei@luxxy_made@nobru@SurgicalGoblin@Mortal04907880@bagas_zuxxy@Ferg
 Vote now! https://t.co/wF33iVX5gO pic.twitter.com/bQs0hkCQUx
— Esports Awards 2020 (@esportsawards) September 30, 2020

Kedua pemain PUBG Mobile yang bermain untuk Bigetron itu sudah pun mempunyai pencapaian yang membanggakan buat Indonesia.
Sebelum ini, mereka menjuarai PMCO Global dan terkini, PMWL Timur Musim 0.
Sebagai wakil Indonesia dan Bigetron RA, mereka akan berjuang untuk PMPL Asia Tenggara musim kedua yang akan berlangsung bulan ini.
Bagi anda peminat kembar ini ingin mengundi mereka, boleh layari laman web esportsawards.com ini.
Selain Luxxy dan Zuxxy, pemain mobile lain seperti Surgical Goblin (Clash Royale), Ferg dan lain-lain turut bertanding.
Foto: Gurugamer.com
Ikuti kami di Facebook, Twitter dan Instagram. Saksikan kami di YouTube.


Baru-baru ini, Moonton mengumumkan bahawa Piala Asia Tenggara Mobile Legends (MSC) 2023 akan dianjurkan di Kemboja pada 10 Jun hingga 18 Jun ini.
Edisi pada tahun ini berbeza daripada tahun yang lalu di mana tiga pasukan dari wilayah lain akan dijemput ke MSC 2023.
Wilayah yang dijemput adalah Turkiye, Timur Tengah dan Afrika Utara (MENA) dan Amerika Utara.
Ia akan berjalan selepas acara Sukan SEA yang akan bermula pada 5 Mei di Kemboja namun lokasi khusus bagi acara tahunan ini masih belum diketahui dan akan diumumkan kelak.
Malaysia hanya akan mempunyai satu slot sahaja pada MSC 2023 berbanding daripada tahun yang lalu di mana Malaysia diberikan dua slot.

View this post on Instagram

A post shared by MPL Malaysia (@mplmy.official)

Ini pula senarai semua wilayah dan negara yang menerima slot ke MSC 2023.

View this post on Instagram

A post shared by MPL Malaysia (@mplmy.official)


Pasukan DRS Gaming dari Nepal muncul juara bagi Liga Profesional PUBG Mobile (PMPL Asia Selatan) semalam.
Dalam satu posting ringkas di Facebook, PUBG Mobile Esports mengumumkan kemenangan itu.

Namun, posting tersebut nampaknya tidak disenangi komuniti di rantau sana apabila ia menerima reaksi marah daripada netizen.
Beberapa netizen menulis komen yang pasukan Zeus dari Mongolia yang layak bergelar juara kerana DRS Gaming dituduh teamup dengan skuad senegara, Skylightz Gaming.
DRS meraih keseluruhan 273 mata manakala Zeus di belakang dengan perbezaan dua mata sahaja.
Kemenangan DRS seterusnya melayakkan mereka ke kejohanan Peace Elite Asia Invitational (PEI 2021) bersama-sama Zeus.


Baru-baru ini, streamer di Twitch memulakan kempen memboikot siaran sebagai cara untuk menuntut tindakan daripada Twitch berkenaan isu ‘hate raid’. Berdasarkan data yang diterima, kempen boikot ini sama sekali memberi kesan negatif terhadap trafik di laman streaming itu.
Menurut firma analitik Gamesight, jumlah siaran dan penonton pada waktu tengah hari adalah lebih rendah lapan hari sebelum kempen boikot #ADayOffTwitch iaitu September 1.
Imej dari: Gamesight Analytics
Graf di bawah menunjukkan trend penonton serta saluran yang aktif pada waktu tertentu. Garisan merah menunjukkan jumlah penonton, manakala garisan biru menunjukkan jumlah saluran aktif.
Dari segi angka, 14,000 saluran Twitch tidak aktif antara Ogos 31 dan September 1, dan lebih kurang sejuta jam kandungan yang tidak disiarkan berbanding minggu sebelumnya.
Penganalisis Zach Bussey menerangkan konteks pada angka-angka ini tetapi mendapati bahawa akhirnya #ADayOffTwitch memberi impak kepada kadar tontonan di Twitch. Bussey mengutarakan sebab-sebab lain dalam penurunan kadar penonton seperti kehilangan selebriti Twitch termasyur seperti DrLupo dan TimTheTatman yang mana kedua-dua persona ini sudah berhijrah ke YouTube.
Bussey juga menyatakan bahawa faktor “Back To School” yang mana pelajar sudah kembali ke sekolah juga meyumbangkan kepada penurunan drastik ini.
Walaupun dengan kedua-dua faktor itu, Bussey mendapati bahawa pada September 1, platform siaran itu mengalami penurunan penonton sebanyak 5% hingga 15%, tanpa mengira faktor luaran.
Maka, jelas nyatalah bahawa pengguna Twitch amat berang dengan kekurangan alat untuk menangani isu ‘hate raid’, lebih-lebih lagi bagi pengguna dari kaum minoriti. Setakat ini, Twitch sudah membuat pengumuman mengenai alat seperti pengesanan pengelakan ban pada peringkat saluran dan juga penambahbaikan akaun, tetapi pengkritik mengatakan perubahan ini tidak akan berlaku secepat mungkin.


Pemain pasukan Omega Esports iaitu Z4pnu mencetuskan kontroversi apabila dia mengkritik pasukan Indonesia.
Z4pnu juga memberi maklum balas tentang perkara itu dengan menyatakan netizen Indonesia seharusnya tidak perlu marah dengan kenyataan yang dibuat olehnya.
Menurutnya, pasukan Filipina sememangnya lebih kuat dari Indonesia.

View this post on Instagram

A post shared by ONE Esports Indonesia (@oneesportsid)

Namun begitu, dia sekali lagi mengeluarkan kenyataan bahawa peluang Omega Esports untuk memenangi perlawanan menentang RRQ Hoshi adalah 80%.
Akan tetapi, Z4pnu berkata kenyataan itu hanyalah gurauan semata-mata dan peluang mereka untuk menang cuma 7.5%.
“Peluang untuk menang di dalam perlawanan menentang RRQ Hoshi sebanyak 80% hanya gurauan. Sebaliknya kemenangan kami mungkin hanya 7.5%,” ujarnya.
Disebabkan kenyataan itu, ramai netizen Indonesia menggelarkan Z4pnu sebagai seorang yang bercakap besar dan mereka tidak sabar untuk menantikan RRQ Hoshi menewaskan Omega Esports di Piala Asia Tenggara Mobile Legends (MSC) 2022.
Kejohanan MSC 2022 akan berlangsung tidak lama lagi pada tarikh 11 Jun sehingga 19 Jun yang akan bertempat di Kuala Lumpur, Malaysia.
Pasukan Malaysia akan diwakili oleh pasukan Todak dan Orange Esports yang akan bersaing bersama-sama pasukan terbaik di rantau Asia Tenggara.
Sumber: ONE Esports


Sony Interactive Entertainment dan Ember Labs telah mengumumkan tarikh pelancaran permainan Kena: Bridge of Spirits. Ia akan dilancarkan pada 24 Ogos tahun ini di PC (Epic Games Store), PlayStation 5 (PS5), dan PlayStation 4 (PS4).
Perkara ini diumumkan melalui sebuah trailer baharu yang dipertunjukkan dalam siaran langsung State of Play pagi ini. Versi Standard kini boleh dipra-tempah melalui PlayStation Store pada harga RM169. Versi Digital Deluxe pula boleh dipra-tempah pada harga RM209.

Permainan ini pada asalnya dirancang untuk dilancarkan pada bulan Mac tahun ini. Sama seperti beberapa permainan lain, nampaknya ia juga terpaksa ditangguh akibat gangguan kerja yang berpunca dari pandemik COVID-19.
Ikuti kami di Facebook dan Instagram.
Saksikan kami di YouTube.


Ember Lab mengumumkan bahawa pelancaran permainan Kena: Bridge of Spirits terpaksa ditangguh ke suku pertama 2021. Nampaknya permainan tersebut tidak akan menjadi permainan pelancaran PlayStation 5 (PS5).
Menurut kenyataan yang dikeluarkan oleh Ember Lab, mereka mengambil keputusan untuk menangguhkan permainan tersebut kerana proses pembangunan menjadi lebih sukar akibat pandemik COVID-19.

***An update to our Kena community*** pic.twitter.com/rKoy33YWKZ
— Kena: Bridge of Spirits (@emberlab) September 11, 2020

Kena: Bridge of Spirits membuat kemunculan pertama melalui acara pembentangan PS5: The Future of Gaming yang diadakan pada bulan Jun. Ia menarik minat ramai pemain dengan rekaan grafik yang mirip filem animasi Pixar.
Selain daripada PS5, Kena: Bridge of Spirits juga akan dilancarkan untuk PlayStation 4 (PS4) dan PC melalui Epic Games Store.
Ikuti kami di Facebook dan Instagram.
Saksikan kami di YouTube.


Hero Bane tidak disangka-sangka menjadi kembali relevan di dalam meta. Dahulunya,fighter ini tak mempunyai kemampuan hebat biarpun ulti sudah direka kembali. Peratusan penggunaan di mod rank mahupun klasik masih lagi rendah.
Bagaimanapun, baru-baru ini, Bane menerima buff yang agak besar di mana kedua kuasanya ditukar kepada magic. Bagaimana perubahan ini memberi kesan?
Ia boleh disaksikan dalam MPL Malaysia musim ketujuh, di musim liga sekarang.
Pada minggu lepas, dalam perlawanan RSG MY ke atas Red Esports, kuasa Bane ditunjukkan yang mana hero ini sangat berkesan melawan dua mage.

Bane mempunyai kuasa dengan cooldown yang rendah tapi kuasa serangannya besar.
Selain itu, hero ini juga mempunyai scaling damage yang lebih bagus kerana kuasa serangan hibrid. Kuasa Shark Bite (pasif) dan Crab Claw Cannon boleh mengenakan serangan fizikal manakala Rum dan ulti, Deadly Catch adalah magic damage.
Meta baharu ini bagaimanapun seperti tidak ada counter play yang jelas apabila berlawan dengan Bane. Ini kerana ultinya yang mengenakan damage instant sangat tinggi dan sukar untuk mengelak jadi penggunaan dua mage agak kurang sesuai jika berdepan Bane kerana nyawa mereka rendah dan boleh one hit KO sahaja.
Oleh itu, item seperti Clock of Destiny menaikkan nyawa dan mana manakala Holy Crystal adalah sangat penting untuk Bane. Lightning Truncheon juga membuatkan Bane lagi gagah dalam teamfight.


Beatrix adalah hero marksman yang sangat kuat dan kerap dipilih di Liga Profesional Mobile Legends (MPL) MY musim kesepuluh.
Tapi selepas patch baharu pada 19 September, hero ini tidak digunakan pada minggu akhir liga MPL MY.
Di MPL ID S10 juga, situasi sama berlaku apabila semua pasukan Indonesia tidak menggunakannya. Jurulatih Geek Fam ID, Ruben juga memberi penjelasan kenapa ia berlaku.
“Sebelum ini kami sempat scrim menggunakan Beatrix dan memang terasa berbeza. Biasanya kalau main Beatrix, kita boleh main agresif tapi sekarang hero ini tidak boleh miss skill. Kalau batalkan skill itu ada cooldown 50%.
“Perkara seperti ini membuatkan pemilihan Beatrix itu perlu dimanfaatkan sebaiknya. Jadi saya rasa bukan semua pasukan berani ambil risiko untuk ini,” katanya.
Difahamkan, Beatrix menerima nerf yang agak besar pada kemaskini baru-baru ini.
Sebagai contoh, Shotgun (Wesker) mempunyai keluasan hitbox lebih kecil, lifesteal lebih sedikit dan Sniper hanya boleh disasarkan selama lapan saat dan jika dibatalkan, akan ada cooldown 50%.
Banyak lagi perubahan boleh dibaca di sini.
Sumber rujukan: ONE Esports


Ramai pemain League of Legends berdepan satu masalah yang agak besar ketika ini; mereka susah untuk mendaki tangga rank dan nampaknya, ia disebabkan oleh akaun smurf (pemain berpengalaman buat akaun baru untuk membuli pemain kurang pengalaman).
Menurut laporan IGN SEA, Riot sebelum ini sengaja buatkan pemain susah untuk naik rank menerusi elo (ranking dalam LoL). Memenangi perlawanan sekarang tak memberikan begitu banyak LP (mata untuk daki rank) dan berita ini agak tidak baik kepada pemain yang kalah.
Malah, kadang-kadang pemain digandingkan dengan pemain yang tinggi elo atau rendah elo.

The climb takes a lot longer now. This is intentional. We really don’t want players creating alt accounts just to blow through the climb. We encourage players to stay on their mains. Smurfing ruins the game experience for others. ~Yadon
— Riot Games Support (@RiotSupport) February 17, 2020

Agak pelik apabila Riot menambahkan lagi jumlah game yang perlu dimenangi untuk naik rank kerana pemain yang baru akan berdepan akaun smurf dan mereka akan kalah lagi dan lagi.
Berbeza pula dengan Dota 2 sekarang yang mana Valve baru saja ban 40,000 akaun atas kesalahan “kesalahan dalam matchmaking“. Di bawah penalti ini, mana-mana pemain yang boosting atau smurfing akan dikenakan tindakan.
Sumber: IGN SEA


Geek Fam MY sebelum ini mengumumkan kemasukan dua pemain Indonesia ke pasukan Mobile Legends mereka.
Kedua-dua mereka adalah Raden Ananda (Heyden) yang akan bermain sebagai tank manakala Yalsa Agustian Nugraga (Lilbee) adalah pemain dengan peranan fleksibel.
Justeru, apa yang menyebabkan mereka mengambil pemain luar ini? Ini jawapan daripada jurulatih, Arif Iswandi (Amoux) dalam satu temubual bersma ONE Esports.
“Sejujurnya saya nak pasukan yang mempunyai pemain dari pelbagai negara. Sebenarnya bukan hanya pemain Indonesia tapi juga Filipina. Namun, Covid-19 menyebabkan keadaan sulit. Nak bawa masuk pemain Indonesia ke Malaysia pun bukan senang.
“Saya melihat potensi pada kedua-dua pemain  ini untuk berkembang. Sebenarnya banyak pasukan MPL Indonesia dan MDL yang ingin buat sesi percubaan untuk pemain ini tapi mereka memilih untuk berada di Geek Fam bagi sesi ini,” katanya.
Artikel berkaitan: Geek Fam rekrut dua pemain Indonesia
Geek Fam pada minggu kedua MPL MY musim ketujuh mempamerkan prestasi yang mengagumkan. Mereka menggunakan lineup berbeza di mana Panda, Maima dan Mohamad Rasul Abdul Malik (Nelbie) menggantikan Dominus dan Feekz. Selain itu, Ozoraveki dan Rumpel juga sudah menyertai skuad Wild Rift.
Justeru, rombakan perlu dibuat bagi mencari pemain yang bersesuaian. Dengan adanya sembilan pemain sekarang, adakah Geek Fam sudah mula meningkatkan tahap permainan mereka? Kita tunggu dan lihat.
Sumber rujukan: ONE Esports


Seringkali di rank, kita akan kerap berjumpa dengan pengguna Fanny. Tidak tahan dengan hero ini yang dikatakan terlalu kuat, ramai memilih untuk ban termasuklah di rank Mythic dan Mythical Glory.
Kenapa Fanny selalu kena ban? Sebelum ini hero yang lincah dan tangkas ini hanya dimainkan oleh streamer seperti Xorn ataupun pemain seperti JujuSoya.
Walaupun sukar untuk memainkannya, siapa yang jari laju, mudah hafal peta dan tahu bagaimana nak gunakan energy boleh memanfaatkan kelebihan Fanny sebagai salah satu assassin terkuat di Land of Dawn.
Ini jawapannya kenapa Fanny berada dalam meta di MPL dan kenapa kerap dikenakan ban.
Mengikut nota kemaskini patch 1.6.50 pada 20 Januari, Fanny menerima buff yang agak ketara:
[Fanny](↑)
Fanny kini boleh zoom sekeliling dengan lebih bebas
[Atribut](↑)
Energy Regen di tempat spawn (Fountain) dinaikkan dengan cepat. Ini bermakna Fanny boleh menghalang musuh dari terus push terus ke arah base.
[Skill 2](↑)
Yang ini adalah perubahan paling penting di mana kos energy berkurangan dari 1 kini menjadi 2. Ini bermakna Fanny boleh terbang dengan lebih kerap di Land of Dawn.
Jadi tidak hairanlah walaupun dah hampir sebulan, Fanny tetap ‘sakit’ dan selalu dimainkan oleh pemain-pemain dengan refleks yang pantas.
Di MPL juga, peluang digunakan sebagai mungkin contohnya LinkEzaa dan Zaed yang tangkas bermain hero ini.
Macam mana nak counter fanny?
Khufra – Hero tank ini mempunyai kuasa Bouncing Ball yang boleh menghalang Fanny melarikan diri dan Tyrant’s Rage yang mengunci pergerakan Fanny.
Franco – Pengguna yang bijak boleh menarik Fanny dari blind spot dan menggunakan ulti lalu Assassin itu tidak dapat bergerak dan akan diserang hero-hero lain.
Eudora – Kelebihan Eudora adalah kuasa pegun dan ulti yang tersangat sakit. Namun, di late game Fanny boleh membeli Athena’s Shield untuk menepis magic damage itu. Pun begitu, full magic damage Eudora adalah sangat berbahaya.

@mygameondotmy Bila LinkEzaa main Fanny. #mpl #mlbb #fanny #mikasa #kakigaming #mobilelegend #fyp #aot #attackontitanseason4 ♬ Paro Paro G – DJ Sandy


Kita selalu lihat Franco kini digunakan secara agak kerap di Liga Profesional MLBB (MPL) MY musim kesembilan.
Hero ini banyak memberikan bantuan (utility) kepada pasukan kerana berupaya memberhentikan pergerakan beberapa hero musuh yang lincah.
Kenapa Franco banyak digunakan di rank dan MPL? Ini jawapannya.
Hentikan pergerakan Assassin

Antara kelebihan Franco ialah Bloody Hunt iaitu salah satu Ultimate surpression yang boleh menghentikan pergerakan Jungler seperti Ling, Hayabusa dan Lancelot.
Selama 1.8 saat, macam-macam boleh jadi. Sekiranya Franco bergerak dengan Jungler atau marksman, Jungler pihak lawan mudah dijatuhkan. Anda hanya perlu ulti dan marksman/jungler akan mengenakan sebanyak mungkin damage.
Ia juga boleh digandingkan dengan kuasa pertama Iron Hook untuk menarik marksman musuh yang kurang menjaga posisi.
Justeru, Franco amat menakutkan di tangan seorang pengguna yang mahir hook dan roam.
Pasif Franco juga membenarkan hero tank ini bergerak 10% lebih laju dan menerima 1% max HP regen.
Kurang meta guna healer
Seperti yang kita lihat, tank meta kembali mengganas di MPL apabila Khufra, Selena, Franco mahupun Edith.
Oleh itu, penggunaan hero-hero tank adalah sangat meluas sekarang dan jarang sesebuah pasukan guna healer seperti Rafaela dan Estes.
Late Game juga sangat berguna
Franco juga sangat berguna di fasa akhir perlawanan kerana kebolehan ulti untuk menangkap musuh yang cuai.
Dengan adanya item seperti kasut dengan tambahan Conceal, anda boleh gank musuh bersama pasukan dan mencari pemain yang tersalah posisi.
Siapa pemain Franco yang handal di MPL MY?


Keputusan Geek Fam MY untuk memasukkan dua pemain senior, Dominus dan juga Feekz (akhirnya) menunjukkan mereka komited ingin memenangi perlawanan ke atas pasukan ranking tertinggi di kumpulan B, Suhaz EVOS pada minggu kelima MPL MY musim ketujuh.
Bercakap kepada penulis, jurulatihnya, Ariff Iswandi (Amoux) mengatakan ia adalah ‘sneak peak’ sahaja.
“Kami nak kasi ‘sneak peak’ yang mereka (Geek Fam) sedia untuk mendominasi arena bila perlu dan menunjukkan kami ada banyak strategi untuk main (Feekz hanya di game pertama sahaja).
“Ia juga adalah satu amaran kepada pasukan lain yang kami ada strategi tersembunyi untuk dimainkan jika ada yang memandang rendah,” katanya.
Ketika ditanya kenapa Heyden belum dimasukkan, kata Amoux, pemain Indonesia itu sebenarnya senjata rahsia disimpan lama.
“Mungkin ramai dah lihat pemain Geek Fam sebenarnya multi-role (Artz pernah tank, Maima pernah offlane, Panda pernah core) jadi ia akan membuatkan pasukan lain lagi bingung andai kata Heyden akan masuk lineup.
“Lilbee pula adalah pemain yang mana semua orang tak kenal kemampuannya termasuk kami. Seorang pemain muda yang meningkat naik seiring pengalaman dan masa,” katanya.
Amoux juga berharap minggu ini sama seperti minggu lain iaitu menikmati perlawanan dan menambah baik mutu persembahan.
“Musim liga adalah tempat bereksperimentasi sebab playoff yang sebenarnya penentuan untuk buat yang terbaik,” kata Amoux.


Mobile Legends Bang Bang sudah semestinya antara permainan mudah alih paling popular di Malaysia.
Apa yang membuatkan Mobile Legends sangat popular? Apa yang membezakan Mobile Legends dengan permainan MOBA yang lepas?
Mengapa Mobile Legends begitu popular sehingga mengubah landskap e-sukan di negara ini?
1. MOBA yang mesra newbie

Multiplayer Online Battle Arena (MOBA) selalunya mempunyai kadar pembelajaran yang sangat tinggi dan tidak semua orang suka apabila perlu belajar semua mekanisme, item dan hero-hero yang sangat rumit untuk difahami.
Mobile Legends berjaya membuat konsep ini menjadi mudah untuk semua orang. Dengan mempermudahkan permainan, ramai orang dapat bermain permainan ini.
Pengawalan untuk Mobile Legends juga mudah dan lebih mesra peranti mudah alih.
Permainan Mobile Legends juga membantu anda untuk membeli item-item yang ada dan mengurangkan lagi jurang kesusahan untuk mula bermain.
Apabila mudah untuk dimain, sesuatu permainan itu akan mudah untuk menarik minat pemain untuk mencuba.
Walaupun Mobile Legends dianggap mudah untuk dimain, tetapi dengan kemas kini yang makin lama memperbaiki lagi kemudahan ini.
Mobile Legends juga tidak lari dari learning curve. Lagi banyak anda bermain lagi banyak anda akan belajar mengenai mekanisme Mobile Legends.
2. Kemudahan akses

Mengikut Statista, Malaysia mempunyai seramai 31.76 juta pengguna peranti mudah alih atau peranti pintar. Penggunaan ini juga akan lebih meningkat lagi untuk masa akan datang.
Tidak semua orang mempunyai konsol mahupun PC untuk bermain permainan video. Mobile Legends memberi peluang untuk lebih ramai orang mencubanya.
Selain itu, Mobile Legends pula tidak memerlukan speksifikasi telefon yang begitu tinggi jadi lebih ramai orang mencubanya. Kemudahan akses ini juga menunjukkan peningkatan pemain di seluruh Asia Tenggara.
Mengikut activeplayer.io, Mobile Legends mempunyai seramai 80 juta pemain bulanan dan 9 juta pemain setiap hari.

3. Masa bermain yang pendek

Jika anda pernah bermain Dota 2 anda pasti akan tahu betapa lamanya satu permainan Dota 2 itu.
Permainan boleh menjadi di antara 45-60 minit. Bayangkan pula anda kalah setelah bermain pusingan yang begitu lama.
Mobile Legends pula berjaya memendekkan permainan ke 20-30 minit sahaja. Anda boleh bermain Mobile Legends pada masa rehat tengahhari, berehat dari bekerja dan malah boleh bermain semasa kesesakan trafik (tidak disyorkan).
Masa bermain pula sangat ringkas, hanya 10-20 minit.
4. Memberi anda peluang untuk menjadi kompetitif

Dengan adanya Ranked Games di dalam Mobile Legends lebih ramai orang bermain untuk meningkatkan lagi Rank untuk ke Rank lebih tinggi.
Dari Warrior ke Mythic Glory nyata memberi anda satu kepuasan apabila anda berjaya menaikkan rank anda ke rank lebih tinggi.
Tidak lupa juga anda boleh melihat hero apa yang anda selalu menang.
Selain dari boleh menunjuk kepada rakan-rakan, hal ini akan menaikkan dan membina komuniti di antara pemain Mobile Legends.
5. E-sukan di Malaysia

Tidak lupa dengan MPL yang menjadi antara pertandingan terbesar untuk Mobile Legends dan mengubah landskap e-sukandi negara ini.
Pertandingan kecil mahupun besar berjaya menarik ramai pemain-pemain baru tidak kira umur.
Begitu ramai streamer-streamer popular di Malaysia bermula dengan penstriman Mobile Legends dan boleh dikatakan kemunculan Soloz, Fredo dan ahli pasukan Team Saiyan memulakan legasi sebagai pemain profesional.
Malah di Facebook Gaming menunjukkan begitu banyak sekali orang strim Mobile Legends.
Selain itu, pemain profesional bertanding juga mencipta identiti dan berjaya mendapatkan ramai pengikut yang mengikuti perjalanan karier mereka.
6. Pemasaran dan juga komuniti streaming yang hebat

Siapa sahaja yang pernah melihat iklan-iklan Mobile Legends di Youtube yang kadang-kadang tidak masuk akal dan begitu kelakar.
Mobile Legends tidak terlepas dengan iklan-iklan yang menarik minat orang ramai terutamanya di Malaysia.
Malah pihak Moonton sendiri menggunakan artis-artis terkenal di Malaysia untuk mempromosi Mobile Legends seperti Bring it On All Star Show tahun lepas.
Tidak lupa dengan streaming. Dunia penstriman sudah menjadi satu kegilaan dan antara cita-cita anak muda di Malaysia.
Melihat para streamer yang berjaya dan juga memberi inspirasi untuk berjaya dengan bermain Mobile Legends nyata banyak menarik minat orang ramai di seluruh Malaysia mahupun seluruh Asia Tenggara.
Jadi lebih ramai orang cuba untuk menceburi Mobile Legends. Walaupun ada yang berjaya dan ada yang tidak berjaya, tetapi komuniti Mobile Legends di Malaysia terus membangun dan menjadi lebih besar.
Kesimpulan
Akhir kata, Mobile Legends: Bang Bang boleh dikatakan datang tepat pada masanya ketika tahun 2016 dahulu.
Ketika itu, peranti mudah alih membangun untuk menjadi sesuatu yang sangat diguna pakai oleh rakyat Malaysia maka tidak hairanlah Mobile Legends menjadi popular dalam masa singkat.
Adakah Moonton berjaya mendapatkan formula kejayaan MOBA di peranti pintar?
Apa pendapat anda? Apa lagi sebab Mobile Legends popular di Malaysia.


Baru-baru ini Adib Rusydi “Mom” Ahmad Tarmizi  dikeluarkan dari pasukan RSG Malaysia sebelum sempat menamatkan satu musim. Dia menyertai pasukan itu semenjak bulan Julai dan mula bermain untuk MPL Malaysia musim kelapan.
Namun begitu, keputusan perlawanan tidak menyebelahi pasukan RSG Malaysia apabila mereka di dalam fasa losing streak. Kehadiran Leixia untuk menggantikan Mom kembali sedikit sebanyak membantu pasukannya meningkatkan momentum kembali.
Pengurus Pasukan RSG MY, Mohamad Zawir Zakari berkata faktor ini atas dasar kurang keserasian antara pasukan.
“Dari sudut pandangan saya, Mom dikeluarkan atas ketidakserasian corak permainan antara pasukan. Walaupun persahabatan di luar permainan mereka akrab akan tetapi keserasian di dalam permainan sukar dibentuk,” katanya ketika dihubungi MyGameOn.
“Ini adalah salah satu faktor Mom dikeluarkan. Kami memberikan pelepasan awal kepadanya kerana mungkin ada beberapa pasukan yang berminat untuk mengambil beliau bermain. Ini kerana jendela perpindahan pemain yang terakhir di MPL MY S8 ialah 21 September ini,” tambah beliau.
Seperti yang netizen menjangkakan, sememangnya Mom tidak begitu berjaya mendapatkan keserasian bersama pasukannya. Pihak RSG MY memberikan peluang kepada Mom untuk diambil alih oleh pasukan lain. Diharap Mom akan menjumpai pasukan yang baru dan dapat membina keserasian dengan pasukannya.
Dalam perkembangan lain, marilah kita sama-sama mendoakan kesihatan ibu Leixia kembali seperti sedia kala. Syafakillah ibu Leixia.


Nitr0 adalah seorang pemain CSGO yang berpindah ke VALORANT untuk bermain dengan 100 Thieves pada musim tahun lepas. Pasukan ini tidak berjaya untuk menempah tempat di VALORANT Champions Tour 2021 selepas tewas menentang Cloud9 Blue di North America Last Chance Qualifier (LCQ).
Dia kini sudah kembali ke pasukan lamanya di arena kompetitif CSGO bersama Team Liquid. Ini sebab mengapa Nitro meninggalkan VALORANT dan pulang ke CSGO.

Menurut temubual bersama Dexerto, Nitr0 ingin kembali ke arena kompetitif CSGO kerana ia menawarkan acara yang lebih gempar seperti CSGO Major.
Ia juga mengingatkannya tentang zaman kegemilanganya dimana pasukannya, Team Liquid, dinobatkan juara untuk kejohanan seperti Intel Grand Slam Season 2, Intel Extreme Masters XIV Chicago dan ESL One: Cologne 2019.
Kekalahan mereka di tangan Cloud9 Blue di LCQ juga memberi impak kepada keputusan beliau untuk bersara dari VALORANT walaupun ia bukan punca utama.
Sewaktu itu, Team Liquid juga sedang merombak barisan pemain yang memberi peluang keemasan untuk Nitr0 pulang ke pangkuan pasukan lamanya itu.
Sumber rujukan: Dexerto


Orange Esports baru sahaja mengucapkan selamat tinggal kepada barisan pemain Mobile Legends mereka yang juga lineup Lunatix. Antaranya adalah LinkEzaa, Iris, Isonic dan juga Farhan Sora.
Kesemua pemain itu masuk ke pasukan Orange Esports selepas mereka membuat satu kolaberasi bersama Lunatix untuk Liga Profesional MLBB (MPL) MY musim kelapan.
Akan tetapi ramai di antara netizen yang tidak memahami perkara itu dan mendakwa pasukan Orange Esports suka-suka membuang barisan pemain mereka selepas satu musim.
Kelvin Pang selaku Pengurus Besar Orange Esports menyuarakan pandangan beliau tentang isu itu. Menurutnya, OE meminjam para pemain pasukan Lunatix dan membuat bayaran bulanan kepada mereka.
Selepas tamat kolaberasi, mereka bebas untuk ke pasukan baru atau kekal di Lunatix sendiri.


Setiap pasukan di dalam Mobile Legends akan mempunyai role masing-masing dan role ini memainkan peranan yang sangat penting untuk memenangi perlawanan.
Jungler atau Hyper adalah peranan yang paling penting di dalam pasukan. Mereka akan farm di dalam jungle selama 5 minit di dalam permainan disebabkan exp dan gold di jungle akan berlipat ganda untuk jungler.
Manakala, exp dan gold di lane akan dikurangkan untuk jungler di dalam tempoh masa itu. Fokus jungler di dalam permainan adalah mendapatkan turtle dengan menggunakan retribution.
Jungler yang berjaya mendapatkan turtle akan mendapatkan turtle buff di mana ia akan memberikan shield dan extra attack power & magic power.
Selepas berjaya mendapatkan turtle buff, jungler sudah boleh bergerak secara agresif di dalam peta. Melakukan rotasi dengan bantuan roamer.
Boleh dikatakan peranan jungler ini sangat penting dan jika jungler anda tidak berjaya mendapatkan objektif dengan betul, maka peluang anda untuk tewas permainan itu amat tinggi.
Antara jungler yang menjadi pilihan dan meta ketika ini adalah Granger, Alucard, Aulus dan Roger. Keempat-empat hero ini mampu memberikan burst damage yang tinggi.
Selain itu, antara item yang penting untuk dibuat menggunakan jungler adalah War Axe yang wajib untuk jungler yang menyerang dari jarak dekat.
Manakala Windtalker dan Endless Battle pula melengkapkan lagi kekuatan jungler sedia ada. Untuk fasa late game pula, Blade of Despair dan Malefic Roar adalah pilihan terbaik bagi menghancurkan turret dengan pantas.
Kesimpulannya, setiap pasukan perlu mempunyai seorang sahaja jungler atau hyper. Ini kerana, pada 5 minit awal permainan, mereka harus farming di dalam hutan bagi mendapatkan kelebihan penuh posisi itu.
Jika ada 2 jungler di dalam pasukan, ia akan mencacatkan corak permainan pasukan itu kerana terpaksa bersaing untuk mendapatkan buff. Elakkan perkara ini dalam rank, jika ahli pasukan anda tidak mahu mengalah dan mereka mahu bermain jungler. Anda boleh memilih posisi lain seperti fighter di exp lane atau marksman di gold lane.
Foto: Makinig, DeviantArt


Bermula dengan permainan PlayerUnknown’s Battlegrounds di PC, ramai rakyat Malaysia tertarik dengan genre battle royale ini.
Pada mulanya PUBG PC menjadi kegilaan pemain-pemain di banyak kafe siber serata Malaysia.
Dari didominasi Dota 2, kafe siber di Malaysia didominasi pula PUBG PC.
Akhirnya versi mudah alih hadir pada tahun 2018 dan memberi satu fenomena baru terhadap pengguna telefon pintar di Malaysia.

PlayerUnknown’s Battleground Mobile (PUBGM) adalah permainan di platform mudah alih yang tidak asing lagi untuk rakyat Malaysia.
Dengan lebih dari 100 juta muat turun di Google Play Store, permainan ini telah menjadi game paling ramai pemain pada Jun 2018.
Kelangsungan hidup juga menjadi tema untuk permainan ini apabila seorang sahaja yang perlu menjadi pemenang dan sebagai last man standing.
Jadi kenapa Player Unknown’s Battleground Mobile popular di Malaysia?
1. Mudah untuk belajar tetapi sukar untuk dikuasai

PUBG Mobile pada mulanya tampak mudah, anda hanya perlu terjun dari kapal terbang dan pergi ke tempat yang mempunyai kelengkapan dan juga senjata.
Namun tahap kesusahan ini akan meningkat lebih tinggi apabila pemain boleh memilih samada untuk bersembunyi, mengelak bahaya atau menjadi agresif untuk mengalahkan pihak musuh.
Battle royale dan perasaan untuk menjadi pemain terbaik menjadi tarikan untuk pemain-pemain Malaysia.
2. Akses Mudah
PUBG Mobile juga adalah permainan video yang mudah untuk di akses. Boleh dimuat turun di Google Play Store dan juga iOS menyebabkan ramai mencuba untuk bermain.
Dengan pemain yang ramai tanpa perlu menunggu permainan untuk matchmaking. Majoriti rakyat Malaysia mempunyai telefon pintar untuk mencuba.
Dari kanak-kanak sehingga orang dewasa ramai orang mencuba PUBG Mobile dan akhirnya sudah menjadi rutin harian dengan bermain permainan ini.
Spesikifasi peranti pintar yang rendah pun boleh main PUBG Mobile dengan baik.
3. Buah mulut kawan-kawan
PUBG Mobile pada mulanya tidak meletup namun apabila ramai rakan-rakan mengajak untuk bermain popularitinya melonjak di Malaysia dengan begitu cepat sekali.
Ia juga menjadi salah satu permainan yang menjadi kegilaan remaja di Malaysia menurut The Malaysian Reserve.
Siapa sangka buah mulut menjadi antara penyebab lebih ramai orang bermain.
Tidak lupa juga PUBG Mobile menjadi salah satu fenomena di restoran mamak apabila ramai rakan-rakan berseronok dan lepak sehingga lewat malam untuk bermain bersama.
4. Komuniti

Tak dinafikan, PUBG Mobile mempunyai salah satu komuniti e-sukan terbesar di Malaysia. Lihat saja angka penonton yang menyaksikan Liga Profesional (PMPL) ataupun kejohanan dunia (PMGC), menunjukkan Malaysia mempunyai peminat yang begitu ramai.
Tambahan lagi, golongan streamer yang meningkat naik membuatkan komuniti ini lagi meriah. Fredo, Yakuza, ManParang dan beberapa pemain profesional lain menjadi ikutan di dalam industri sekali gus memperkenalkan kepada orang ramai.
Group di Facebook seperti Warga J, Warga O dan Warga E juga memainkan peranan menyebarkan pengaruh permainan ini kepada lebih ramai orang. Terdapat perbincangan, drama dan spekulasi membuatkan game ini sentiasa dibincangkan sesama gamers.
K Clique juga menjadi duta untuk PUBG Mobile dan sekaligus menarik lebih ramai lagi peminat-peminat di luar sana selain artis tanah air yang memberikan impak sama.
5. Penyertaan golongan wanita

Selain menjadi permainan kasual yang membolehkan lelaki berinteraksi dengan rakan wanita mereka, PUBG Mobile juga menyediakan peluang bertanding yang sama rata kepada wanita.
Banyak kejohanan dianjurkan yang membabitkan pasukan wanita ataupun mixed team. Dari kejohanan kecil hinggalah ke Liga Profesional, pembabitan wanita dalam permainan ini dikatakan sangat membanggakan. Malah, ada organisasi e-sukan juga mewujudkan pasukan wanita.
Setakat ini sahaja kenapa PUBG Mobile menjadi popular di Malaysia.
Apa lagi sebab-sebab yang menjadikan PUBG Mobile popular di Malaysia dan berjaya mencetuskan dan mengubah landskap e-sukan di Malaysia.


Free Fire adalah permainan video battle royale yang sangat popular malah mempunyai jutaan pemain seluruh dunia.
Dari orang dewasa sehingga kanak-kanak, Free Fire nyata bijak menarik minat terutamanya kanak-kanak.
Free Fire menjadi antara battle royale yang menghairankan ramai pihak kenapa ia mempunyai begitu ramai pemain.

Anda mesti pernah melihat anak-anak saudara anda bermain Free Fire dari bermain permainan video lain.
Ini sebab-sebab kenapa ramai kanak-kanak suka Free Fire.
1. Free Fire mesra kanak-kanak

Free Fire boleh dikatakan sangat mesra kanak-kanak sebagai battle royale paling mudah untuk dimainkan.
Fungsi auto aim juga membantu mereka untuk membidik dengan lebih tepat.
2. Seronok bermain bersama

Jika dibandingkan dengan battle royale lain, Free Fire mempunyai banyak elemen fantasi dari segi karakter yang wujud.
Walaupun tidak terlalu realistik seperti battle royale lain, kanak-kanak lebih suka melihat banyak benda-benda yang mengejutkan mereka.
Kanak-kanak selalunya mempunyai telefon yang tidak begitu canggih dengan spesifikasi tinggi tetapi, Free Fire mampu untuk dimainkan walaupun dengan telefon spesifikasi ‘kentang’.
3. Kedudukan di Play Store

Kanak-kanak yang gemar bermain permainan video suka mencari permainan video baharu untuk dimain di PlayStore.
Free Fire sekaligus menjadi antara permainan video yang sentiasa disenaraikan di atas dan mudah dilihat oleh kanak-kanak.
4. Permainan yang mengasyikkan

Free Fire sangat mengasyikkan untuk kanak-kanak.
Permainan yang penuh keterujaan senang untuk menarik perhatian kanak-kanak untuk jangka masa yang lama.
Acara-acara baru juga boleh dikatakan memberikan rasa penuh festival yang lebih menarik minat mereka.
Apa lagi sebab-sebab anda rasa ramai orang suka main Free Fire?
Namun, harus diingatkan kanak-kanak hanya boleh bermain permainan video dengan masa terhad sahaja supaya tidak menjadi ketagih untuk bermain permainan video.


Pasukan Homebois mula mendapatkan momentum mereka kembali semalam apabila Saiful bermain kembali sebagai roamer menggantikan Xpdea.
Sebelum ini, Saiful bertindak sebagai jurulatih pasukan Homebois dan ramai di antara peminat yang musykil bagaimana Saiful boleh bermain sedangkan peranan dia adalah sebagai jurulatih sahaja.
Pihak Moonton mengesahkan isu ini kepada kami. Menurutnya, jurulatih boleh bertukar peranan sebagai pemain oleh kerana mereka termasuk dalam salah satu barisan pemain yang aktif.
“Jurulatih boleh digunakan untuk menjadi seorang pemain kerana mereka adalah sebahagian dari barisan pemain yang aktif di dalam sesebuah pasukan.
“Menurut peraturan 5.2.2, pemain atau ketua dibenarkan/boleh bertanding untuk satu pasukan yang mereka sudah ada persetujuan bersama,” ujar wakil Moonton.
Maka tidak hairanlah bagaimana Saiful masih boleh bermain sebagai roamer untuk pasukan Homebois sewaktu menentang Team Lunatix semalam.
Dalam temubual kemenangan menentang Team Lunatix 2-1 semalam, Saiful menerangkan alasan dia kembali bermain kerana Chibi memanggilnya untuk bermain semula bersama pasukan.
Foto: MOONTON Games


Sudah menjadi impian ramai orang untuk kejar rank tertinggi dalam mana-mana permainan mudah alih.
Di Mobile Legends: Bang Bang, kita pasti ingin mengejar rank Mythical Glory, yang paling tinggi. Kalau dah rank sebegini, mesti boleh bangga dan tunjuk pada kawan-kawan kan?
Berada di Mythical Glory mungkin tak memberi apa-apa habuan besar dalam permainan tapi bagi diri sendiri, ia satu kepuasan yang sukar dicapai.
Macam mana anda mahu naik ke rank ini? Ini tips yang penulis kongsi.
JANGAN SOLO RANK
Playing Game Solo GIFfrom Playing Game GIFs

Seperti yang kita tahu, MLBB adalah permainan berasaskan kerjasama sepasukan. Jadi jika anda mahu kejar rank tertinggi, elakkan solo rank.
Ini kerana pertama, anda tak mempunyai rakan yang sama pemikiran atau taktik. Malah, tidak semua pemain solo ingin membuka voice chat bagi kemudahan komunikasi.
Bermain secara solo mempunyai peluang agak tipis di peringkat Mythic kerana banyak strategi yang kita ingin atur seringkali gagal kerana kurang komunikasi.
Malah, banyak kali juga akan ada paksaan untuk kita memainkan role yang tidak mahir. Misalnya, jungler akan bermain sebagai support kerana terpaksa.
CARI PEMAIN YANG ‘DEKAT’ ATAU FAHAM ‘GAMEPLAY’
High Five Top Gun GIFfrom High Five GIFs

Seringkali kita duo atau trio atau berlima, pastinya kita gunakan banyak cara untuk komunikasi. Discord, voice chat dalam MLBB atau cara-cara lain.
Bagi penulis, tak salah tapi jika anda mempunyai rakan yang boleh ‘lepak’ di restoran mamak atau satu lokasi seperti rumah sewa pasti lebih menarik. Ini kerana, komunikasi langsung memudahkan anda lagi-lagi bila bermain secara berlima.
Namun, komunikasi secara dalam talian juga berkesan tapi anda perlu cari teman yang sesuai gameplay dan ‘sekepala’ untuk tahu bila nak masuk war, bila nak split push dan sebagainya.
Kemahiran Macro ini boleh dipelajari daripada awal jadi tak salah anda buat kesilapan kerana “alah bisa tegal biasa”.
KOMUNIKASI, JANGAN DIAM!
Communication Is Key GIFfrom Communication GIFs

Penulis faham, ada pemain tidak selesa menggunakan suara untuk berkomunikasi. Cara alternatif adalah menggunakan ping yang bersesuaian dengan situasi.
Sebagai contoh, MLBB menyediakan begitu banyak fungsi quick chat untuk anda memberi amaran atau memberi petanda anda ingin melakukan sesuatu. Ia memudahkan anda dan pasukan untuk mencapai keserasian seperti mendapatkan objektif (Turtle, Lord).
Jika anda boleh berkomunikasi menggunakan suara, ia pastilah lebih baik. Anda boleh secara langsung memberikan arahan kepada kawan-kawan untuk sesuatu.
Ia juga bagus untuk membentuk anda sebagai in-game leader yang boleh menentukan strategi terbaik.
BELI ITEM IKUT SITUASI

Pemain yang kasual akan mengikut build pemain profesional yang tersedia namun pemain handal akan menggunakan build mengikut situasi.
Mage tidak semestinya perlu membeli Winter Trucheon pada akhir perlawanan contohnya. Anda boleh membeli Athena’s Shield jika terdapat banyak pengguna mage di pihak lawan.
Malah, pemain jungler juga tak semestinya beli item kesemua damage tapi boleh memberikan sokongan kepada marksman dengan build semi-tank yang boleh membantu.
Lihat komposisi hero dan bagaimana mereka mengenakan damage. Adakah banyak magic atau banyak fizikal.
JANGAN TOKSIK PEMAIN LAIN
Toxic Laugh GIFfrom Toxic GIFs

Salah satu hal yang bagi turn off bila pemain mula memaki hamun dalam chat. Anda sendiri pun pasti tak suka mengenainya.
Jadi, janganlah jadi pemain yang kurang beradab bila pasukan anda mengalami kekalahan. Selagi kristal tidak pecah, selagi itu harapan masih ada.
Anda perlulah jadi positif dan memberikan kata-kata positif. Cuba beritahu rakan sepasukan jangan ulang kesalahan dan bukannya memaki dia. Pastinya peluang untuk menang lebih tinggi.
JANGAN LUPA REHAT
Sleep Tom And Jerry GIFfrom Sleep GIFs

Bermain pada jangka waktu yang panjang sebenarnya boleh mengakibatkan keletihan pada minda dan mata.
Memang betul anda ingin kejar rank tapi elakkan dari bermain terlalu lama sampai tak makan atau tidak bersosial. Perkara terakhir anda ingin lihat adalah diri anda menjadi anti-sosial.
Main game berpada-pada dan dapatkan rehat yang cukup untuk anda melakukan aktiviti sosial lain juga.


Organisasi e-sukan, Geek Fam meluahkan rasa kecewa terhadap insiden provokasi yang membabitkan pemain MLBB mereka, Nik Aqieff (Dominus) dengan pemain Team OP dari Singapura.
Dalam satu perlawanan rank, pemain Team OP melemparkan komen yang berbaur perkauman dan agama malah tindakan mereka itu dirakam secara langsung (di mana Dominus sedang livestream).
Wakil Geek Fam ketika dihubungi berkata, pihak Moonton mengambil masa lebih dua hari untuk menyiasat kes ini sedangkan ia boleh diselesaikan tanpa mengambil masa yang lama.
“Pertama sekali, kami tak berkenan dengan masa siasatan insiden ini yang mengambil masa lebih dua hari.
“Semalam kami dijanjikan untuk keputusan siasatan tapi sehingga hari ini belum menerima apa-apa,” katanya kepada MyGameOn.

Selain itu, mereka juga berkata permohonan maaf Team OP mengeruhkan keadaan dengan menyebut pihak lawan (Dominus) yang memulakan taunting itu (lihat rajah di atas).
“Mereka tak ikhlas dalam permohonan maaf kerana menyebut Dominus yang memulakan segalanya. Ini tak benar. Moonton sendiri ada tangkap layar dan recording siaran langsung,” katanya.
Tambah Geek Fam lagi, mereka adalah organisasi e-sukan yang berbilang kaum dan tidak mengamalkan rasisme.
“Jurulatih kami warga Singapura dan hampir semua pemain kami adalah Muslim. Pemilik Geek Fam pula seorang berbangsa Cina.
“Kami tak pernah sekalipun rasis atau menimbulkan isu sebegini di dalam atau di luar organisasi.
“Itulah sebabnya kami kecewa akan hal ini kerana ia tidak selari dengan visi dan pendirian kami,” katanya.
Geek Fam menambah, mereka berharap Moonton menyegerakan siasatan ini dan keadilan dapat dituntut oleh mereka yang menjadi mangsa.
Kini, tiga pemain Team OP sudah ditamatkan kontrak dan membuat permohonan maaf secara terbuka.
Kami sudah menghubungi pihak Moonton untuk mendapatkan kenyataan mengenai status siasatan ini namun masih belum berjaya.


Salah satu kejutan yang berlaku di acara MLBB adalah pasukan Indonesia yang tersingkir di peringkat kumpulan selepas tewas di tangan Kemboja dan Myammar.
Indonesia telah membawa skuad yang dibarisi bintang-bintang daripada pasukan gergasi di Indonesia.
Mereka merupakan salah satu negara yang melakukan pemilihan untuk ke Sukan SEA.
Indonesia diwakili oleh Albert, Vyn (RRQ), Sanz, Kiboy (ONIC ID), DreamS, Branz dan Saykots (EVOS) dilatih oleh Zeys dengan bantuan TaxStump dan Adi.

Ramai menjangka Indonesia akan menamatkan dominasi Filipina di Sukan SEA yang masih memegang pingat emas daripada edisi pertama sehingga edisi terkini.
Namun, mereka tersingkir pada hari pertama acara MLBB lelaki.
Salah satu punca pasukan Indonesia tewas adalah disebabkan mereka tidak membawa masuk Roamer ONIC Esports iaitu Kiboy.

Ini merupakan kunci utama untuk pasukan Indonesia kerana Sanz yang juga bermain untuk Onic Esports sudah semestinya mempunyai keserasian dengan Kiboy.
Terdapat segelintir peminat yang mengkritik keputusan Zeys kerana tidak menurunkan Kiboy untuk perlawanan di antara Kemboja dan Myammar.
Roamer yang diturunkan Zeys iaitu DreamS seperti tidak dapat mengikut corak permainan Sanz yang lebih dikenali sebagai seorang pemain Mid Laner yang agresif.
Keserasian keseluruhan ahli pasukan Indonesia nampak seperti kurang berbanding dengan pasukan seperti Kemboja di mana banyak kesilapan yang dilakukan telah dihukum oleh pasukan tuan rumah.

Walaupun MPL Indonesia telah tamat lebih awal berbanding MPL di wilayah lain, mereka nampak seperti tidak bersedia untuk menghadapi perlawanan di Sukan SEA.
Skuad Indonesia terlalu yakin ketika menentang Kemboja serta tidak menghormati mereka kerana terdapat masa sering melakukan recall ketika selesa mendahului perlawanan itu.
Mereka lebih fokus untuk kill daripada mengambil objektif.
Apabila pasukan Kemboja berjaya mengawal semula permainan di fasa akhir, pasukan Indonesia gagal meenghentikan momentum yang di bawa pasukan tuan rumah lalu tewas selepas 35 minit.

Lazimnya, apabila perlawanan diheret sehingga minit ke-20, ia hanya bergantung kepada makro, mikro, mekanik serta keserasian pasukan itu untuk memenangi perlawanan tersebut.
Myammar menguburkan harapan Indonesia untuk ke pusingan seterusnya di mana Myammar menunjukkan satu persembahan yang menakjubkan untuk menewaskan gergasi MLBB itu.

Terdapat segelintir ahli komuniti menyatakan bahawa kekalahan ini sangat penting kerana ia membuka mata pemain Indonesia di mana negara lain semakin bertambah baik dan lebih kuat daripada edisi lalu.
Ada yang menyatakan bahawa apabila tiada import untuk pasukan Indonesia maka mereka tidak boleh menang perlawanan di pentas dunia.
Indonesia sudah semestinya mahu kembali semula ke pentas dunia dengan lebih kuat pada masa hadapan.


Blacklist International adalah pasukan Mobile Legends Bang Bang yang berasal dari Filipina. Pasukan ini mendominasi arena kompetitif dengan menjuarai kedua-dua MPL PH Musim Ke-7 dan Ke-8, malah juga menjuarai kejohanan MLBB terbesar di dunia, M3 World Championship.
Selepas kejohanan dunia, OhMyV33nus serta Wise mengumumkan bahawa mereka akan berehat buat seketika pada musim hadapan.

Menurut Tryke Gutierrez, CEO Tier 1 Entertainment dan pemilik Blacklist International, duo berbisa itu mengambil rehat dari media sosial dari segi mental dan fizikal. Ini susulan kes di mana mereka menerima komen berbaur homofobik dari pemain Omega Esports, Kelra, serta netizen.
Gutierrez juga memaklumkan bahawa duo dinamik sudah bermain Mobile Legends sejak sebelum permainan itu menjadi besar. Beliau merasakan inilah sebabnya duo itu pasti berhak dan memerlukan rehat yang diperoleh dengan susah payah.
Selain itu, Gutierrez meneliti juga permainan Bren Esports di mana ia jelas bahawa barisan pemain Bren Esports keletihan dan tidak bermain seperti mana mereka sepatutnya bermain.
“Saya rasa selepas M2, tekanan terlalu tinggi bagi Bren Esports dan rasanya mereka perlu memenangi semua perlawanan mereka,” kata Gutierrez tentang prestasi Bren Esports.
“Jika anda mampu mengalahkan Bren Esports, ia seperti anda mengalahkan juara dunia, jadi setiap perlawanan bagi mereka adalah seperti perlawanan grand final,” sambungnya lagi.
Jadi, itu punca mengapa duo V33Wise direhatkan, agar mereka tidak tertekan untuk kejohanan-kejohanan masa hadapan.
Sumber rujukan: AFK Gaming


Indonesia: Seperti yang kita tahu, Muhammad “Wannn” Ridwan sudah lama tidak lihat kelibatnya di Liga Profesional Mobile Legends (MPL Indonesia) musim ketujuh.
Malah, pemain EVOS Legends ini dikhabarkan pula tak akan bermain di Piala Asia Tenggara (MSC 2021).
Kenapa? Ini jawapan Zeys.
“Wannn masih berehat dari kompetitif. Apabila beliau sudah sedia, pastinya beliau akan bermain sekali lagi bersama EVOS Legends. Mungkin untuk musim kelapan?
“Tak adil juga kalau kami tiba-tiba minta dirinya main untuk pasukan. Jadi cuba hormati keputusannya. Kalau beliau kembali, pastinya dalam keadaan bersedia,” kata Zeys.

Menurut laporan ONE Esports, ini juga kehendak Wannn sendiri yang mana beliau masih ingin terus berehat.
Terdahulu, Wannn hanya bermain di minggu pertama MPL ID  S7 dan kemudian berehat sejak minggu kedua sampai tamat kerana isu burnout.
Namun, EVOS Legends menemukan jawapan ketiadaan hyper carry dengan adanya Ferxiic, pemain muda yang membawakan posisi jungler.
Pemain dari MDL ID itu sudah banyak kali membantu EVOS Legends konsisten, sekali gus memenangi liga musim ketujuh itu.
Wannn kini berada di kampung halamannya, Pontianak, Indonesia dan masih aktif melakukan penstriman langsung.


Pasukan Todak MLBB tidak tahu menahu malah menyangkal kenyataan yang mengatakan mereka dikaitkan dalam satu poster dikeluarkan oleh pihak MPL Malaysia baru-baru ini.
Poster itu dikatakan seolah-olah menunjukkan Todak mengeluarkan kenyataan terhadap pasukan Filipina.
Ia kemudiannya mencetuskan kekeliruan dan menyebabkan ramai netizen Malaysia dan Filipina yang memberikan maklum balas.

Todak ingin menjelaskan bahawa pihak mereka sentiasa menghormati pasukan lawan, baik dari dalam ataupun dari luar negara.
Pasukan Todak juga sudah menghubungi admin laman sosial itu supaya poster dipadamkan agak tidak mengeruhkan lagi keadaan dengan pihak lain.
Admin laman tersebut itu telah memohon maaf dan sudah memberikan kerjasama kepada pihak Todak.


Crytek telah menyenaraikan keperluan sistem Crysis Remastered di Epic Games Store. Nampaknya ramai pemain PC (bukan tahap bangsawan) berpeluang untuk mencuba permainan yang dahulu dianggap “pembakar PC”.
Berikut adalah spesifikasi minima Crysis Remastered:
OS: Windows 10 64-bit
CPU: Intel(R) Core(TM) i5-3450 / AMD Ryzen 3
GPU: NVIDIA GeForce GTX 1050 TI /AMD Radeon 470
Memori GPU: 4GB pada resolusi 1080p
RAM: 8GB
Storan: 20GB
DirectX 11
Berikut adalah spesifikasi disyorkan pula:
OS: Windows 10 64-bit (kemaskini terkini)
CPU: Intel(R) Core(TM) i5-7600k atau lebih tinggi / AMD Ryzen 5 atau lebih tinggi
GPU: NVIDIA GeForce GTX 1660 TI / AMD Radeon Vega 56
Memori GPU: 8GB pada resolusi 4K
RAM: 12GB
Storan: 20GB
DirectX 11
Jelas sekali pemain PC yang masih menggunakan komputer berusia lebih daripada dua atau tiga tahun juga boleh menikmati Crysis Remastered.
Walaubagaimanapun, ia semestinya harus dimain pada tetapan rendah. Versi remastered ini mempunyai banyak penambahan grafik baharu seperti ray-tracing yang tetap memerlukan kuasa pemprosesan grafik yang tinggi.
Crysis Remastered akan dilancarkan di PC, PlayStation 4 (PS4), dan Xbox One pada 18 September ini. Versi Nintendo Switch telah dilancarkan pada bulan Julai.
Ikuti kami di Facebook dan Instagram.
Saksikan kami di YouTube.


Maklumat lanjut mengenai keperluan spesifikasi PC Cyberpunk 2077 akan dikongsi oleh CD Projekt Red pada masa depan. Mereka telah mengumumkan spesifikasi minima dan spesifikasi disyorkan pada minggu lepas tetapi ramai pemain PC tidak berpuas hati.
Marcin Momot, Ketua Komuniti Global di CD Projekt Red, menjanjikan maklumat terperinci mengenai spesifikasi PC untuk Cyberpunk 2077 akan dikongsi pada tarikh yang lebih dekat dengan pelancaran permainan tersebut.

We hear you and we will try to publish configs aimed at 4K, RTX, etc., closer to the release. Stay tuned! https://t.co/OxEGJUtPX7
— Marcin Momot (@Marcin360) September 18, 2020

Pada minggu lepas, CD Projekt Red hanya berkongsi maklumat asas mengenai keperluan spesifikasi PC seperti CPU, GPU, RAM, dan lain-lain. Mereka tidak menyatakan tahap prestasi yang ditujukan seperti resolusi dan kadar bingkai.
Berikut adalah keperluan spesifikasi minima dan spesifikasi disyorkan untuk Cyberpunk 2077 yang dikongsi oleh CD Projekt Red pada minggu lepas:

Cyberpunk 2077 menonjolkan teknologi pencahayaan ray-tracing dan banyak lagi ciri grafik hebat. Oleh itu, maklumat yang lebih tepat diperlukan supaya pemain PC dapat bersedia bermain dengan tetapan sesuai untuk permainan tersebut.
Ikuti kami di Facebook dan Instagram.
Saksikan kami di YouTube.


Peringkat kumpulan Piala Presiden Esports 2021 kini sudah 4 hari berlangsung. 10 pasukan akan bertanding di dalam kumpulan A dan B untuk mendapat tempat kedua tertinggi bagi melayakkan diri ke peringkat main event.
Setakat hari keempat, pasukan Alter Ego berjaya menduduki tempat pertama kumpulan A disusuli dengan RRQ Sena yang berada di tempat kedua. Manakala di kumpulan B, Aura Esports dan Bigetron Alpha masing-masing berada di tempat pertama dan kedua.

View this post on Instagram

A post shared by Piala Presiden Esports 2021 (@pialapresidenesports)

Aura Esports adalah pasukan pertama yang berjaya melayakkan diri ke peringkat seterusnya sementara 3 pasukan lagi masih bersaing untuk mendapatkan mata masing-masing. Lokasi main event dibuat di Bali, Indonesia.
Piala Presiden Esports 2021 adalah salah satu kejohanan dari pemerintah untuk menghargai barisan pemain profesional di dalam arena kompetitif Mobile Legends Indonesia.
Selain itu, kejohanan ini bertujuan untuk mengembangkan lagi pengaruh e-sukan di Indonesia itu sendiri.


Kejohanan IESF Bali 2022 bagi kategori MLBB sememangnya menjadi salah satu pertandingan yang dinanti-nantikan sebelum 2022 menutup tirai.
Malaysia sudah pun menghantar wakil iaitu Todak dan Filipina memilih pasukan nasional, Sibol mewakili mereka. Namun, bagi Indonesia, terdapat sedikit masalah dalam proses pemilihan lantas mereka meletakkan EVOS Esports dan Bigetron Alpha yang perlu bertarung menentukan slot.
Mengikut sumber dari ONE Esports, pusingan penentuan itu diadakan secara tertutup dalam format best of 3 dan diadakan dari 21 November hingga 24 November. Pada hari terakhir, pasukan Indoensia ke IESF Bali akan ditentukan.
Walaupun begitu, sumber ini juga menyatakan kemungkinan akan ada perubahan juga pada roster yang final nanti. Kemungkinan juga akan ada gabungan pemain dari EVOS dan Bigetron untuk roster terakhir.
Sumber: ONE Esports


Kerajaan China mengumumkan bahawa mereka akan mengehadkan waktu bermain permainan video kepada hanya tiga jam seminggu iaitu daripada jam 8 malam hingga 9 malam pada hari Jumaat, Sabtu dan Ahad.
Peraturan itu dikenakan kepada remaja bawah usia 18 tahun bagi mengatasi masalah ketagihan kepada permainan dalam talian. Menurut mereka, permainan video dalam talian memberikan impak kepada kesihatan mental dan fizikal golongan bawah umur.
Peraturan ini akan dikuatkuasakan dengan ketat yang mana mereka akan menggunakan sistem imbasan ID yang mana akaun pengguna perlu ada nama sebenar.
Kemungkinan akan ada tipu helah atau cara lain bagi golongan bawah usia untuk mendaftar menggunakan server di luar China.
Bagaimanapun, peraturan ini tidak dikenakan kepada golongan dewasa.
Sumber rujukan: TechCrunch


Permainan video atas talian adalah trend terkini yang diikuti oleh ramai remaja di serata dunia.
Ini kerana, zaman sekarang sudah mempunyai teknologi peranti mudah alih yang mudah diakses dan di bawa ke mana-mana sahaja.
Selain itu, e-sukan permainan peranti mudah alih seperti Mobile Legends dan PUBG Mobile mengalami peningkatan dari segi wang hadiah lumayan serta level kompetitif Kejohanan itu sendiri.
Pemain profesional juga dijanjikan gaji yang agak lumayan dari organisasi e-sukan.
Menurut kerajaan India, mereka memberikan peringatan kepada ibu bapa dan juga guru supaya memantau aktiviti di atas talian dan juga jumlah masa yang digunakan ketika di atas talian di media sosial.

.@MIB_India issues advisory to all private satellite TV channels on advertisements on online gaming, fantasy sports, etc.
Broadcasters are advised to ensure advertisements do not promote any activity which is prohibited by statute or law
Link🔗https://t.co/isH15wfWjl pic.twitter.com/1BvP2yuKSZ
— PIB India (@PIB_India) December 4, 2020

Jelas sekali, permainan di atas talian boleh memberikan impak yang besar kepada ibu bapa, guru dan juga anak murid itu sendiri.
Jika anak-anak membuat kesilapan dengan membuat pembelian atas talian, ibu bapa terpaksa menanggung rugi yang besar.
Selain itu, pemantauan ini juga penting untuk memastikan anak-anak tidak membuat perkara yang bukan-bukan seperti membunuh diri dan mengalami tekanan emosi ketika bermain permainan di atas talian.
Sumber: Gamingonphone


Transaksi mikro sudah lama menjadi salah satu perkara yang ada di dalam industri permainan video.
Baru-baru, ini juga Diablo Immortal menjadi contoh utama transaksi mikro yang berjaya mengaut AS$24 juta (RM96 juta) walaupun dengan masalah yang melanda permainan itu.
Kerajaan United Kingdom memberi amaran kepada industri permainan video supaya kotak tikam (loot box) lebih terhad.
Menurut gamesindustry.biz, jika tiada perubahan, kerajaan UK tidak akan teragak-agak untuk membuat perundangan mengenai kotak tikam.
Kerajaan UK menyatakan kanak-kanak dan remaja tidak patut boleh membeli kotak tikam tanpa kebenaran ibubapa dan memuji tindakan kawalan ibubapa untuk Xbox.
“Permainan sepatutnya memberi sokongan untuk pemain yang membeli kotak tikam dan sepatutnya keluar mesej yang memebritahu ia adalah sesuatu yang tidak wajib untuk meneruskan permainan,” seperti yang dinasihati kerajaan UK.
Cadangan seterusnya adalah untuk mengehadkan pembelian kotak tikam dan memberhentikan pembelian selepas beberapa jumlah wang yang digunakan.
Polisi bayaran balik juga perlu diubah.
Rujukan: gameindustry


Baru-baru ini, pembangun Genshin Impact, miHoYo terpaksa berhadapan dengan rating yang rendah di Google Play Store apabila peminat permainan RPG itu meluahkan rasa tidak puas hati selepas menerima ganjaran ulangtahun yang cukup mengecewakan berbanding permainan gacha yang lain.

Ganjaran yang diberi oleh miHoYo adalah cuma 10 Interwined Fate bersamaan 10 summon, 80k mora, 18 Mystic Enhancement, dan Hero’s Wit.
Jika dibandingkan dengan jumlah bermain selama setahun hanya mendapat 10 summon adalah sangat sedikit.
Hal ini berikutan pembangun, miHoYo, bagaikan tidak mengetahui ulangtahun permainan itu, melalui emel dalam permainan, selain emel sambutan hari lahir Ayaka, yang kebetulan berlaku pada hari yang sama.
Peminat mula menggunakan pelbagai platform media sosial seperti Reddit dan Twitter untuk meluahkan ketidakpuasan hati mereka selepas pembangun permainan dari China itu bagaikan tidak mengambil endah akan kekecewaan mereka.
Mereka juga memenuhkan ruang sembang di Discord rasmi dan forum dengan stiker Qiqi.

Actually,it isn’t about the anniv rewards anymore. What ticked off thousands of players is this. One thing a game company should never ever do is to silence and censor players. Mihoyo basically poured oil into the fire pic.twitter.com/lg083jyshF
— GamerDude Mk2 (@StrongheartNep) September 29, 2021
Selain itu, mereka juga memberikan rating yang sangat rendah, selain memberi reviu negatif atau ‘review bombing’ kepada permainan itu. Buat masa ini, rating permainan itu berada di 2.8 mata.

Buat masa ini, masih tiada tindakan yang diambil oleh pihak miHoYo untuk meredakan kemarahan peminat ini. Genshin Impact merupakan permainan gacha yang menerima rating yang sangat tinggi sebelum isu ini berlaku.
Ada peminat cuma mendapatkan jawapan melalui laman reddit Genshin Impact, juga tiada respon rasmi daripada pihak pembangun.

Nampaknya, kemarahan mereka tidak akan berkesudahan dalam masa terdekat ini.
Sumber: GamingonPhone


Kerusi urut gaming Acer Predator x OSIM kini telah dilancarkan di Malaysia dan pemain di sini boleh mula pra-tempah kerusi tersebut melalui laman web rasmi OSIM. Ia dianggarkan akan dihantar pada penghujung bulan Oktober ini.
Ciri unik kerusi ini ialah ia mempunyai empat penggelek yang dipasang untuk memberi pengalaman urutan yang hebat. Kawalan untuk fungsi urut dibuat melalui alat kawalan yang terletak di tempat letak tangan sebelah kanan. Ia juga mempunyai dua pembesar suara Bluetooth di bahagian sandaran kepala.

Seperti kebanyakan kerusi gaming lain, kerusi Acer Predator x OSIM boleh dibaringkan sehingga 145 darjah dan tempat letak tangannya juga boleh diselaraskan mengikut keselesaan pemain.
Terdapat dua pilihan warna untuk produk ini. Kedua-duanya menggunakan hitam sebagai warna utama, cuba perbezaannya adalah warna sekunder. Satu pilihan ialah warna biru dan satu lagi ialah warna hitam.
Kerusi ini kini boleh dipra-tempah pada harga RM2,399 (harga biasa RM4,899). Untuk pengetahuan semua, ini adalah lebih kurang sama dengan harga pelancaran kad grafik Nvidia GeForce RTX 3070 Founders Edition. Ia juga lebih mahal daripada unit baharu konsol PlayStation 4 Pro (PS4 Pro) yang berharga sekitar RM1,799.

Jika anda sudah mempunyai konsol atau gaming PC yang hebat, mungkin anda boleh gunakan wang berlebihan untuk membeli kerusi gaming yang (menurut OSIM) dijaminkan untuk menjaga tulang belakang anda dengan baik.
Ikuti kami di Facebook dan Instagram.
Saksikan kami di YouTube.


Pemain kompetitif PUBG Mobile, Muhammad Aiman atau Amypro mendapati impiannya untuk mengharumkan nama Malaysia terkandas apabila tidak berupaya untuk ke Shanghai, China bagi menyertai liga Asia Tenggara PUBG Mobile Club Open (PMCO) Fall Split yang dijangka bermula pada 18 September.
Seperti yang dilaporkan WTM Today, Aiman yang juga pemain AROV Esports mempunyai masalah kekurangan dokumen lengkap seperti kad pengenalan diri dan pasport sekali gus membantutkan perjalanannya ke luar negara.
Dalam laporan itu menyebut pengurus pasukan AROV, Danial Rusli mengatakan aduan kepada pegawai berkaitan sudah dibuat sebelum ini dan proses akan mengambil masa sehingga lima tahun.
Katanya, Aiman juga pernah berjumpa dengan jabatan pendaftaran negeri namun hanya menemui jalan buntu.
Kes ini kemudian mendapat perhatian Menteri Belia dan Sukan, Syed Saddiq Syed Abdul Rahman yang menugaskan pegawainya untuk berhubung dengan Aiman bagi memahami perkara sebenar berlaku.

Ini tidak sepatutnya berlaku.
Tolong hubungi dan bantu @luqmanlong / @Amshar_Aziz . https://t.co/hYiNhUUGCH
— Syed Saddiq (@SyedSaddiq) August 30, 2019

Mengikut penjelasan Danial kepada penulis pula, sudah ada pegawai Majlis Sukan Negara (MSN) menghubunginya untuk tindakan lanjut.
“Sebentar tadi ada pegawai MSN yang menghubungi saya bagi bertanyakan lanjut tentang masalah dokumen ini dan meminta butiran,” katanya.
Buat sementara ini, mereka hanya perlu menunggu jika ada perkembangan baru dari MSN/KBS ataupun daripada Jabatan Pendaftaran Negara (JPN).
Lineup penuh AROV setakat ini ialah AROVxMrR88, AROVxJenny, AROVxPutra dan pengganti Aiman sedang dicari dalam masa begitu suntuk ini.
Liga Asia Tenggara PMCO Fall split akan berlangsung pada 18 September hingga 20 Oktober, mengumpulkan hadiah wang tunai terkumpul RM131,000.
Ia membariskan 20 pasukan profesional PUBG Mobile dari Thailand, Malaysia, Indonesia dan Vietnam serta 4 slot wildcard untuk bertanding selama sebulan bagi melayakkan diri ke Kejohanan Musim Luruh Asia Tenggara PUBG Mobile.
Terima kasih WTM Today!
Foto: Boyka Gaming


Kekalahan Todak di tangan RRQ Hoshi semalam dengan skor 0-3 memberikan impak yang besar kepada kita semalam.
Setakat ini, mereka belum pernah menang setiap kali bertemu RRQ. Namun begitu, mereka masih mampu untuk menewaskan pasukan Filipina seperti Omega Esports dan itu membuktikan pasukan Todak bermain dengan semakin baik.
Clayy iaitu salah seorang pemain dari RRQ Hoshi mengungkapkan kepada media tentang kesalahan terbesar Todak. Menurutnya, Todak banyak melepaskan hero kegemaran pasukan RRQ Hoshi dan itu menjadi salah satu faktor mereka menang dengan selesa.
“Saya fikir kesalahan Todak adalah mereka memberikan hero-hero yang selesa kami gunakan. Contohnya saya boleh main Yve dan Skylar menggunakan Beatrix,” ucap Clay kepada pemberita selepas perlawanan.
Clayy juga tidak menyangka akan menewaskan pasukan Todak dengan skor tanpa balas.
“Sebenarnya saya tidak sangka dapat menewaskan Todak dengan skor 3-0, kerana sewaktu Kejohanan Dunia M3 yang lalu, kami menang 3-1,” tambahnya.
Pasukan Todak jatuh ke lower bracket dan mereka harus menewaskan pasukan Falcon Esports dari Myanmar untuk mara ke peringkat seterusnya.
MSC 2022 akan berlangsung hingga Ahad, mengumpulkan 12 pasukan terbaik MLBB di Asia Tenggara.
Sebanyak AS$300,000 (RM1.32 juta) menjadi rebutan pasukan-pasukan yang bertanding.
Siaran langsung boleh disaksikan di Facebook dan Youtube Mobile Legends: Bang Bang.
Foto: MOONTON Games


Selepas berakhirnya Masters Copenhagen, kini fokus akan diberikan untuk juara seterusnya.
Di APAC, pasukan Paper Rex dan Xerxia sudah pun layak dan kini masih ada satu slot sahaja lagi untuk dipertandingkan.
10 pasukan dari APAC akan mengambil peluang terakhir untuk berlawan di APAC LCQ yang akan bermula 1-7 Ogos ini.
9 pasukan dari Asia Tenggara sudah layak ke APAC LCQ mengikut jumlah mata Circuit Points sepanjang VALORANT Champions Tour 2022 termasuk satu pasukan dari Oceania.
Pasukan-pasukan ini adalah:
● Bleed Esports (Singapura)
● ONIC Esports (Indonesia)
● BOOM Esports (Indonesia)
● Made in Thailand (Thailand)
● Team Secret (Filipina)
● Fancy United Esports (Vietnam)
● Griffin Esports (Hong Kong / Taiwan)
● CERBERUS Esports (Vietnam)
● Alter Ego (Indonesia)
● ORDER (Oceania)
Format Pertandingan

10 pasukan yang layak ke APAC LCQ akan bertanding secara double elimination yang akan berlangsung selama satu minggu bermula 1-7 Ogos sehingga tinggal satu pasukan juara sahaja.
Juara akan menyertai Paper Rex dan Xerxia untuk APAC di Istanbul.

APAC LCQ akan bermula pada 1 petang mengikut masa tempatan.
Siapakah yang bakal menjadi juara untuk slot terakhir ini?
Untuk boleh menonton perlawanan ini di Twitch, Youtube dan Facebook.


Seorang budak lelaki dari Mumbai baru-baru ini terlalu ketagih dengan PUBG Mobile selama sebulan dan mengeluarkan 10 lalk rupees bersamaan RM56 ribu ringgit dari akaun bank ibu bapanya.
Budak lelaki ini memberitahu ibu bapanya duit ini bakal digunakan untuk topup PUBGM tetapi ibubapanya tidak menyangka anaknya akan mengeluarkan RM56 ribu.
Selepas masalah berlaku akibat tindakannya, dia bertindak melarikan diri namun berjaya ditangkap apabila ibu bapanya membuat laporan polis.

Dia dijumpai di kawasan Mahakali Caves. Kedua ibu bapa termasuk dirinya kemudian dikenakan kaunseling dari polis sendiri.
Ini bukan pertama kali kes seperti ini berlaku, bulan Julai lepas terdapat seorang remaja yang bunuh diri selepas ditanya oleh ibunya.
Harap-harap kejadian sebegini tidak berlaku di Malaysia.
Sumber rujukan dan foto: GamingOnPhone


Pertubuhan Kesihatan Sedunia (WHO) telah mengesahkan gejala ketagihan bermain game (gaming disorder) sebagai satu penyakit. Pada tahun lepas, perkara sama juga dibangkitkan tetapi pihak WHO mengkaji semula kesan-kesan game sebelum dimasukkan ke dalam penyemakan klasifikasi penyakit rasmi ke-11 (ICD-11).
Seramai 194 ahli WHO sebulat suara bersetuju untuk menyertakan ketagihan bermain game setelah selesai rombakan ICD-11 ketika pada perhimpunan kesihatan dunia ke-72 pada minggu lepas.
Apa makna ketagihan game kepada WHO?

Menurut WHO, ketagihan game ini merujuk kepada tiga keadaan iaitu:

hilang kawalan terhadap game
taksub kepada bermain game sehingga mengabaikan aktiviti harian
bermain game secara berterusan walaupun wujud akibat-akibat negatif

Untuk mengesahkan seseorang untuk didiagnos oleh ketagihan video game, individu itu mempersembahkan gejala-gejala di atas sehingga mengakibatkan impak serius terhadap kehidupan peribadi, sosial, pendidikan, pekerjaan profesional dan faktor lain dan telah berlanjutan sekurang-kurangnya 12 bulan atau lebih lama.
Apa pandangan organisasi video game?
Berikutan dengan pengumuman keputusan ini, rata-rata organisasi tidak bersetuju dengan tindakan WHO. Menurut satu kenyataan rasmi oleh badan-badan video game sedunia seperti ESA (Amerika Syarikat), ISFE (Eropah) dan K Games (Korea Selatan), mereka menolak keras keputusan WHO yang berlandaskan “tanpa persetujuan oleh komuniti akademik.”
Dalam kenyataan itu, tindakan ini boleh mendatangkan banyak kemudaratan kepada mereka yang benar-benar memerlukan pertolongan pakar.
Lanjutan daripada kenyataan sama, “Kami menyokong bermain game secara sihat dengan menyalurkan informasi seperti kawalan ibu bapa yang digunapakai di seluruh dunia bagi menguruskan masa permainan dan memastikan ia seronok dan berkualiti.
“Seperti apa yang telah diterapkan dalam semua elemen dalam kehidupan, kesederhanaan adalah kunci utama dan bagi untuk mencari keseimbangan yang sesuai memainkan peranan besar dalam permainan secara selamat dan wajar.”
Tentangan untuk rujuk semula penyakit ketagihan video game

Meskipun organisasi video game terkemuka meminta untuk tarik kembali klasifikasi ini, ketagihan video game adalah satu penyakit yang telah dipersetujui oleh ahli WHO untuk disertakan dalam ICD-11. Klasifikasi ini akan sah pada 1 Januari 2022.
Pihak WHO berkata keputusan ini diambil berdasarkan penilaian ke atas bukti-bukti yang tersedia dan dicerminkan dalam persetujuan pakar-pakar terdiri daripada pelbagai bidang dan negara.
Sejurus dengan itu, kemasukan ketagihan video game ke dalam ICD-11 ini mengikuti rangka program rawatan untuk individu yang menghadapi gejala kesihatan yang sama dengan ciri-ciri ketagihan video game dari seluruh dunia. Ini juga meningkatkan kesedaran pakar-pakar perubatan profesional terhadap risiko ketagihan kepada arah pencegahan dan rawatan sesuai.
Memandangkan ini adalah satu perkara serius, CEO Sony juga menyahut seluruh industri video game untuk mempromosikan langkah-langkah proaktif terhadap gaming secara sihat (healthy gaming) sebelum WHO mengesahkan ketagihan video game sebagai penyakit.
Pihak Microsoft turut menyuarakan kebimbangan terhadap ketagihan video game, kotak tikam dan keselamatan pengguna secara online kepada Telegraph.
Beberapa game juga mengambil initiatif untuk meningkatkan gaming secara sihat seperti PUBG Mobile iaitu mengeluarkan mesej bagi mengingatkan pemain untuk berehat daripada bermain buat sementara.
Sumber: Gamespot dan GamesIndustry.biz


Salah satu perkara yang bagus tentang Monster Hunter World: Iceborne ialah para pemainnya sentiasa menerima kandungan baru melalui kemaskini percuma. Malangnya, kemaskini yang seterusnya telah ditunda akibat pandemik COVID-19.
Capcom (pembangun Monster Hunter World) telah mengeluarkan kenyataan untuk menerangkan bahawa kemaskini yang bakal memasukkan raksasa baharu iaitu Alatreon ke Monster Hunter World: Iceborne telah ditunda sehingga masa yang tidak ditetapkan.

Attention Hunters, we have an important message about the development of future Title Updates for #Iceborne. pic.twitter.com/WZiEleTyTv
— Monster Hunter (@monsterhunter) April 28, 2020

Lakonan suara untuk Bahasa Itali, Bahasa Perancis, dan Bahasa Sepanyol juga terjejas akibat situasi ini. Ini memaksa Capcom membuat keputusan untuk tunda kemaskini ini agar ia dapat disiapkan dengan baik.
Pada waktu yang sama, Capcom akan memanjangkan tempoh untuk melakukan Event Quests Monster Hunter World dan Monster Hunter World: Iceborne pada masa yang akan datang.
Kemaskini yang memperkenalkan Alatreon sebelum ini dijadualkan untuk tiba pada Mei 2020. Baru-baru ini, Capcom telah mengeluarkan kemaskini yang memperkenalkan Master Rank Kulve Taroth dan pada 1 Mei 2020 nanti, Arch-Tempered Namielle pula akan diperkenalkan.
Sumber: Capcom
Ikuti kami di Facebook dan Instagram.
Saksikan kami di YouTube.


Team SMG menewaskan pasukan RSG MY dengan skor 2-1 di minggu keenam Liga Profesional Mobile Legends (MPL) MY musim kesembilan. Kekuatan Stormie dan Smooth dapat dilihat di perlawanan kedua dan ketiga.
Smooth bermain Yu Zhong dengan sangat baik dan mendapatkan gelaran MVP di perlawanan kedua.
Di dalam temubual MyGameOn bersama Smooth, ditanya tentang apakah perasaan dia ketika memenangi perlawanan ketiga.
“Perasaan saya sangat gembira kerana perlawanan pertama kami kalah, banyak buat kesilapan akan tetapi dapat tebus kesilapan di perlawanan kedua dan ketiga. Kami melawan mereka dengan sangat baik,” ujarnya.
Ketika ditanya tentang penggunaan Yu Zhong di perlawanan kedua dan dinobatkan sebagai MVP.
“Di perlawanan kedua, saya boleh bermain dengan baik kerana saya berasa “marah” kerana tewas di perlawanan pertama. Ketika saya tengah “marah”, saya akan fokus permainan lebih dari 100%. Itulah kunci kekuatan saya bermain Yu Zhong sebentar tadi,” katanya.
Ditanya tentang meta tanker yang semakin popular ketika ini.
“Meta tanker sangat bagus kerana ia berguna untuk counter marksman. Meta marksman mungkin akan berkurangan akan tetapi akan ada hero yang akan terkesan. Jadi saya berharap Moonton akan stabilkan kembali hero yang terkesan itu.
“Pendapat saya tentang Stormie dan Harpist, mereka bermain dengan sangat bagus dan boleh memahami apa kehendak dan strategi pasukan. Mereka adalah pelengkap Team SMG ketika ini,” akhirinya.
Foto: Moonton Games


Muhammad Ariff “Amoux” Iswandi sah meninggalkan organisasi e-sukan Indonesia, Bigetron Esports.
Ketua jurulatih itu berjaya membimbing pasukan Bigetron Alpha meraih tempat ketiga dalam MPL Indonesia Musim Keenam.
Dalam satu posting di Instagram, Bigetron mengucapkan terima kasih dan selamat maju jaya kepada beliau.

View this post on Instagram

A post shared by Bigetron Esports (@bigetronesports)

Amoux sebelum ini bersama Todak dan juga Geek Fam Mobile Legends Malaysia. Beliau ke Indonesia kerana inginkan cabaran baru.
Foto: Bigetron Esports


Moon atau nama sebenarnya Zikry Shamsuddin adalah salah seorang pemain profesional untuk pasukan Todak dan sering digelar sebagai raja mage Malaysia oleh komuniti MLBB.
Baru-baru ini kita dapat lihat pasukan Todak tidak membawa masuk Moon oleh kerana dia sibuk dengan urusan perkahwinan serta dijadikan sebagai supersub seperti yang dimaklumkan oleh jurulatih pasukan iaitu Azim.
Kami dari pihak MyGameOn menemu bual Moon dan menanyakan tentang kehidupannya selepas bergelar seorang suami. Menurut Moon, tiada sebarang kekangan untuk kekalkan kerjaya sebagai pemain profesional.
“Daripada segi kekangan itu tiada akan tetapi kehidupan saya agak berbeza oleh kerana sudah mempunyai tanggungjawab selain daripada diri sendiri,” ujar Moon.
Moon juga memaklumkan bahawa dirinya kini berubah ke role flex di dalam pasukan Todak.
“Boleh dikatakan, saya sudah berubah menjadi pemain flex disebabkan perubahan corak permainan yang dibawa oleh pasukan Todak,
“Kemungkinan nanti saya tidak akan bermain sewaktu playoff akan tetapi apa sahaja boleh terjadi seawal dua minit sebelum permainan,” kata Moon.
“Todak sentiasa dapat memeningkan pihak lawan dari segi drafting dan juga corak permainan, perkara itu menjadi keunikan pasukan Todak,” ujar Moon ketika ditanya tentang kelebihan yang dimiliki oleh pasukan Todak untuk mewakili Malaysia sekali lagi ke Kejohanan Dunia M4 nanti.
Selain itu, Moon juga memaklumkan bahawa mereka perlu berhati-hati terhadap semua pasukan yang masuk bertanding di peringkat playoff. Ini kerana setiap pasukan mempunyai strategi yang berbeza untuk bermain di playoff, pasti akan ada kejutan dari segi drafting nanti.
Ketika ditanya tentang keserasian Ciku yang menggantikan tempatnya untuk bermain bersama Rival, Moon berkata ianya akan datang secara automatik.
“Disebabkan hampir semua strategi dibuat oleh Azim dan Ciku jadi keserasian (Ciku dan Rival) itu akan datang secara automatik.
“Untuk peminat Todak dan Moon di luar sana, terima kasih banyak-banyak kerana selalu sokong kami tidak kira jatuh dan bangun pasukan Todak,
“In shaa allah, Moon akan bermain kembali di dalam MPL dan akan memberikan saingan yang lebih baik dari sebelumnya. Teruskan menyokong kami,” akhiri Moon.
Foto: MOONTON Games


Fortnite masih untung walaupun keuntungan tersebut merudum sedikit sejak 2018.
Mengikut rekod yang dikeluarkan oleh SuperData, Fortnite memperoleh keuntungan sebanyak AS$1.8 bilion pada tahun lepas, kurang berbanding AS$2.4 bilion pada tahun 2018 tapi ia mencatatkan AS$200 juta lebih dari pesaing terdekatnya, Dungeon Fighter Online dari Nexon.
Jika dua tahun lepas Fortnite menjadi fenomena dan dimainkan kerana faktor viral, tahun lepas menyaksikan permainan video ini akhirnya mencapai fasa stabil. Pada tahun lepas, Epic Games (pembangun Fortnite) berkolaborasi bersama Marshmello, John Wick dan Avengers untuk memberikan kandungan baru kepada peminat permainan ini.
Selain itu, ia juga mempromosikan Star Wars secara besar-besaran. Ini membuatkan Fortnite lebih seronok dimainkan selain menggalakkan pengguna membelanjakan wang untuk membeli Battle Pass dan barangan kosmetik yang juga pendapatan utama permainan video ini.
SuperData juga mencatatkan jumlah pemain Fortnite kurang dari League of Legends tapi ia lebih berjaya dari segi pembelian in-game-items dari pemain.
Buat tahun 2020 ini, Fortnite akan jadi lebih stabil dan menyajikan kandungan terbaru kepada peminatnya.
(Sumber: TheVerge)
Ikuti kami di Facebook dan Instagram.
Saksikan kami di YouTube.


Fortnite, selepas mencatatkan angka luar biasa untuk pemain harian, kali ini rekod baru pula dicipta untuk keuntungan harian di peranti pintar. Power!
Pada 13 Julai lepas, pemain seluruh dunia membelanjakan kira-kira $3 juta dalam sehari. Rekod ini mengalahkan rekod sebelumnya pada $1.9 juta yang dicatatkan pada pelancaran musim 4 pada 1 Mei lepas.
Pada waktu antara 15 Mac (Fortnite dilancarkan di peranti pintar) dan akhir musim pada pada 11 Julai, pemain membelanjakan kira-kira $1.2 juta, menurut laporan dari Sensor Tower Store Intelligence.
Pada pelancaran Musim 5 pada 13 Julai pula, perbelanjaan harian meningkat kepada $2 juta. Ini merangkumi 12% peningkatan dari 10 hari sebelumnya dan 19% peningkatan bagi perbelanjaan harian dalam tempoh sama.

Setakat ini Fortnite di peranti pintar hanya dilancarkan di iOS. Tetapi, ia dah pun mencipta fenomena dengan mencatatkan $100 juta dalam masa 90 hari dan terus meningkat, menewaskan pesaingnya iaitu PlayerUnknown’s Battlegrounds (yang mempunyai dua kali ganda muat turun) dari segi keuntungan.
Sumber: gamesindustry


Permainan di PC dan konsol mungkin mendominasi dunia tapi di Malaysia dan Singapura, berlainan kesnya.
Mengikut satu laporan dikeluarkan oleh Niko Partners, hasil pendapatan permainan mudah alih tumbuh menjadi AS$135 juta sepanjang dua tahun manakala permainan di PC pula AS$40 juta.
Di Malaysia, AS$100 juta dicatatkan sebagai keuntungan manakala $35 juta pula di Singapura. Di platform PC, sebanyak AS$40 juta saja keuntungan dicatatkan di Malaysia dan hanya AS$5 di Singapura. Ini menunjukkan rakyat Malaysia memang suka berbelanja di platform peranti pintar.
Malah di negara kita juga, Mobile Legends: Bang Bang mencatatkan keuntungan sebanyak AS$20,938,446 pada 2019 iaitu satu per lima dari jumlah AS$100 juta tersebut.

Di tempat kedua, PUBG Mobile mengikuti rapat dengan AS$16,942,799. Permainan RPG, Ragnarok M: Eternal Love pula di tempat keempat, menunjukkan rakyat Malaysia terutamanya gamers-gamers di platform PC beralih kepada mobile untuk terus bermain permainan ini.
Sumber: VPEsports


Pada pertengahan tahun 2020, KFC mendedahkan reka bentuk KFConsole, sebuah gaming PC berkuasa tinggi. Baru-baru ini syarikat tersebut berkongsi maklumat lanjut mengenai produk tersebut yang sangat menarik.
Satu ciri istimewa KFConsole ialah ia mempunyai ruang untuk meletakkan dan memanaskan ayam goreng. Menurut rakan kerjasama KFC iaitu Cooler Master, ruang tersebut menggunakan haba yang dihasilkan oleh komputer itu sendiri.

Dari segi spesifikasi, KFConsole menggunakan bekas Cooler Master NC100 yang diubah suai dan juga Intel Nuc 9 Extreme Compute Element. Ia juga hadir bersama dua SSD Seagate Barracuda bersaiz 1TB.

Model kad grafik tidak dinyatakan tetapi ia disediakan oleh Asus. Kemungkinan besar ia menggunakan kad grafik siri RTX 3000 kerana Cooler Master menjanjikan kebolehan bermain pada resolusi 4K, kadar bingkai 240FPS, dan sokongan ray-tracing.
Pada waktu ini, KFConsole masih belum mula dijual dan KFC belum menyatakan tarikh pelancaran untuk produk ini. Menurut spesifikasi yang dikongsi, penulis menganggarkan ia akan dijual pada harga melebihi RM6,000.

Untuk maklumat lanjut mengenai KFConsole, layari laman webi rasminya di sini.
Ikuti kami di Facebook dan Instagram.
Saksikan kami di YouTube.


Organisasi e-sukan Filipina, KHI Esports mengumumkan pembubaran pasukan PUBG Mobile mereka, dua hari lepas.
Dalam satu posting ringkas di Facebook, mereka mengucapkan terima kasih kepada setiap ahli dan mengharapkan yang terbaik untuk mereka.

Sebelum ini, KHI Esports mendapat tempat yang corot iaitu kedudukan ke-19 dengan bonus 19 mata di PMPL MYSGPH musim kelima.
Sementara itu pasukan Singapura, ALMGHTY di kedudukan tercorot dengan hanya enam mata.
Liga itu menyaksikan Yoodo Alliance 4 Rivals, Dingoz Esports dan Farang Lejund berjaya layak ke peringkat Asia Tenggara, Mei ini.


Red Esports nampaknya kelihatan lebih yakin pada perlawanan penyingkiran hari ini dengan adanya Cakbu dalam pasukan.
Pemain yang menggantikan Haru di playoffs ini nyata hebat bermain Khufra dan tidak memberikan ruang kepada pemain Orange Esports melaksanakan taktik mereka.

View this post on Instagram

A post shared by MyGameOn (@mygameondotmy)

Dengan kemenangan tersebut, maka tamatlah perjalanan Orange Esports di MPL MY musim ketujuh ini sementara Red akan mara ke pusingan lower bracket seterusnya.

Playoffs MPL MY musim ketujuh mengumpulkan lapan pasukan Mobile Legends terbaik bertarung sehingga Ahad.
Sebanyak AS$100,000 (RM413,500) ditawarkan kepada pasukan yang bertanding.
Dua pasukan Malaysia di ranking teratas akan dipilih sebagai wakil untuk Piala Asia Tenggara (MSC 2021) yang bakal berlangsung 7 Jun ini.


Roamer pasukan ONIC Esports, Kiboy dinamakan sebagai pemain paling bernilai di Mobile Legends: Southeast Asia Cup (MSC) 2023 yang  berlangsung di Kemboja.
Kiboy atau nama sebenarnya iaitu Nicky Fernando merupakan antara kunci penting dalam kemenangan ONIC Esports pada kejohanan ini.
Beliau dianggap sebagai penyelamat ONIC Esports dalam situasi mereka ditekan pasukan lawan.

Impak Kiboy lebih jelas dilihat di dalam perlawanan di antara ONIC Esports menentang ECHO.
Dalam siri itu, terdapat banyak situasi di mana ECHO boleh menamatkan perlawanan dengan lebih awal namun Kiboy berjaya menghalang ECHO dan berjaya menangkap pemain penting ketika pergaduhan berlaku.
Juara dunia, ECHO terlepas slot ke Grand Final selepas tewas kepada ONIC Esports di peringkat separuh akhir.

@mygameondotmy Selepas 40 minit, ONIC Esports akhirnya membalas dendam terhadap ECHO! #MSC2023 #IniGayaKita #SEATheWorld #MLBB #MobileLegends #MyGameOn ♬ original sound – My Game On

Di Grand Final, Kiboy masih dilihat sebagai playmaker untuk pasukan ONIC selepas berjaya menangkap pemain-pemain yang penting seperti OhMyV33nus, Owl dan lain-lain.
Ini memudahkan kerja pemain lain terutama sekali Kairi ketika dia bermain hero Assassin kerana pemain lawan sudah memakai spell atau skill untuk lari daripada Kiboy.

@mygameondotmy Akhirnya Filipina tewas. ONIC Esports raja Asia Tenggara 🔥 #MSC2023 #IniGayaKita #SEATheWorld #MLBB #MobileLegends #MyGameOn ♬ original sound – My Game On

Selepas hampir tiga tahun pasukan Filipina mendominasi kejohanan dunia, akhirnya pasukan Indonesia kembali berada di atas.
Bukan itu sahaja, mereka menjadi pasukan pertama untuk menjuarai kejohanan ini untuk dua kali sekaligus menjadi pasukan pertama untuk menjuarai mana-mana kejohanan dunia sebanyak dua kali.
Dengan kemenangan ini, ramai menganggap bahawa era ONIC Kage pada 2019, telah kembali pada 2023.


Team Secret mengumumkan pemain PUBG Mobile, Muhammad Danish Yusniza (KiD) yang akan menggantikan posisi Dhiya Ulhaq (uHigh) yang sudah pun ke Indonesia bermain untuk Liga Profesional (PMPL) Indonesia di bawah Bigetron.
KiD yang juga dikenali sebagai ‘budak content’ sebelum ini bersama Todak dan sudah beberapa kali cuba memenangi kejohanan PUBG Mobile. Di Kejohanan Kebangsaan (PMNC) 2021, Todak juga tidak bernasib baik di ranking ke-11.

View this post on Instagram

A post shared by Team Secret (@teamsecret)

Bagaimana KiD akan mengadaptasi gaya permainan Team Secret nanti? Adakah KiD dapat menghidupkan semula ‘kekuatan’ yang ditinggalkan uHigh di PMPL MYSG S4 nanti? Kita bakal saksikan.
Foto: Team Secret